title: Maxim Birbraer

text: Birbraer syntyi ja kasvoi Kazakstanissa ja aloitti jääkiekkoilun Torpedo Ust-Kamenogorskissa. Hän muutti vuonna 1999 Pohjois-Amerikkaan ja siirtyi OPJHL:n Newmarket Hurricanesiin. New Jersey Devils varasi Birbraerin kolmannella kierroksella kesällä . Hän pelasi kolme seuraavaa kautta Devilsin farmijoukkue Albany River Ratsissa, AHL:ssä muttei otteluakaan NHL:ssä. Hän aloitti kauden 2003–2004 AHL:n San Antonio Rampagessa, mutta siirtyi loppukaudeksi CHL:n Laredo Bucksiin. Vuodet 2004–2006 Birbraer pelasi ECHL:ssä. Hän oli kaudella 2004–2005 San Diego Gullsin paras pistemies tehoilla 19+30=49. Kauden 2005–2006 Birbraer pelasi Long Beach Ice Dogsissa.


title: Maxim Birbraer

text: Kaudeksi 2006–2007 Birbraer siirtyi walesilaiseen Cardiff Devilsiin, EIHL:ään ja pelasi siellä kaksi kautta. Keväällä 2007 hän voitti Challenge Cupin. Birbraer palasi kaudeksi 2008–2009 Kazakstaniin ja siirtyi HK Kaztsink-Torpedon riveihin, mutta siirtyi sieltä kesken kauden Saksan toiseksi korkeimmalla sarjatasolla pelaavaan Heilbronner Falkeniin.


title: Maxim Birbraer

text: Birbraer palasi kaudeksi 2009–2010 Cardiff Devilsiin. Hän teki 24. lokakuuta 2009 EIHL:n kaikkien aikojen yhden ottelun syöttöennätyksen seitsemällä syötöllään. Kaudella 2010–2011 Birbraer sijoittui tehoilla 30+57=87 liigan pistepörssissä viidenneksi. Kaudella 2012–2013 hän nousi Devilsin kapteenistoon. Kaudeksi 2014–2015 Birbraer siirtyi vuoden mittaisella sopimuksella sarjatasoa alemmas EPIHL-joukkue Telford Tigersiin. Hän voitti kauden päätteeksi sarjan mestaruuden sekä EPIHL Cupin. Kaudeksi 2016–2017 Birbraer siirtyi jatkamaan EPIHL-taivaltaan Swindon Wildcatsiin. Hän oli joukkueen kolmanneksi paras pistemies tehoilla 16+31=47 sekä pudotuspeleissä Wildcatsin paras pistemies ja maalintekijä tehoilla 6+3=9.


title: Maxim Birbraer

text: Birbraer edusti Israelia II-divisioonan MM-kilpailuissa vuosina 2008 ja 2013, joista jälkimmäinen turnaus päättyi IIB-divisioonan kultaan ja sarjanousuun IIA-divisioonaan. Hän pelasi myös D-sarjan MM-kilpailuissa vuosina 1997, 1999 ja 2000.


title: Maxim Birbraer

text: Birbraer pelasi myös alle 18-vuotiaiden D-sarjan EM-kilpailuissa vuosina 1997 ja 1998. Hän oli molemmissa turnauksissa Israelin paras pistemies ja maalintekijä; ensimmäisessä tehoilla 10+2=12 ja jälkimmäisessä tehoilla 5+4=9.


title: Frank Ganzera

text: Frank Ganzera (s. 8. syyskuuta 1947 Dresden) on saksalainen entinen jalkapalloilija.


title: Frank Ganzera

text: Ganzera aloitti jalkapallouransa DDR-Ligassa pelanneessa FSV Lokomotive Dresdenissä, josta hän siirtyi Dynamo Dresdeniin vuonna 1966. Ganzera voitti seurassa kaksi DDR-Oberligan mestaruutta, sekä yhden FDGB-Pokalin. Vuonna 1976 hän lopetti pääsarjauransa ja siirtyi takaisin Lokomotive Dresdeniin. Uransa lopetettuaan Ganzera toimi Dynamo Dresdenin nuorten joukkueiden valmentajana, sekä FSV Lokomotive Dresden ja Motor Cossebauden valmentajana.


title: Frank Ganzera

text: Ganzera edusti Saksan demokraattisen tasavallan jalkapallomaajoukkuetta kolmetoista kertaa, jonka lisäksi hän oli mukana Münchenin olympialaisissa 1972, joista joukkue voitti pronssia. Olympialaisissa Ganzera pelasi viisi ottelua seitsemästä.


title: Stade Abdelaziz Chtioui

text: Stade Abdelaziz Chtioui () on jalkapallostadion La Marsassa, Tunisiassa. Stadioon mahtuu 6 000 katsojaa ja se toimii AS Marsan kotistadionina.


title: Sepänkylä

text: Sepänkylä-nimisiä paikkoja on useilla paikkakunnilla:


title: Ruotsin salibandyn I-divisioona

text:
Ruotsin salibandyn I-divisioona () on Ruotsin salibandyn toiseksi korkein sarjataso.
Sarja on jaettu miehillä kolmeen, ja naisilla neljään lohkoon.


title: Torsten Gütschow

text: Torsten Gütschow (s. 28. heinäkuuta 1962 Görlitz Saksan demokraattinen tasavalta) on saksalainen jalkapalloilija ja valmentaja. Hän edusti toistakymmentä vuotta itäsaksalaista Dynamo Dresdeniä ja pelasi kotimaansa lisäksi myös yhden kauden Turkissa Galatasarayn joukkueessa.


title: Tulisirkkunen

text: Tulisirkkunen ("Coryphospingus cucullatus") on Etelä-Amerikassa tavattava tangaroihin kuuluva varpuslintu.


title: Tulisirkkunen

text: Kooltaan tulisirkkunen on noin 14 cm. Koiraalla on päälaellaan kirkkaan punainen töyhtö. Selästään, rinnastaan ja vatsastaan koiras on ruskehtavan punainen, siivet ja pyrstö ovat ruskeammat. Silmien ympärillä on kapea valkoinen rengas. Naaras on selästään koirasta ruskeampi ja siltä puuttuu päälaen töyhtö. Vatsa on vaaleanpunertava ja silmien ympärillä on valkoiset renkaat.


title: Tulisirkkunen

text: Tulisirkkusta tavataan Guyanasta, Brasiliasta, Paraguaysta, Uruguaysta, Argentiinasta sekä paikoitellen myös Boliviasta ja Perusta. Lajin elinympäristöä ovat kuivat metsät ja pensaikkomaat ja maatalousmaat. Boliviassa lajia tavataan vuorten välisistä kuivista laaksoista. Linnun elinympäristöt sijaitsevat yleensä alle 1 500 metrin korkeudella, mutta lajia on tavattu korkeammallakin Andien rinteillä.


title: Tulisirkkunen

text: Pesimäajan ulkopuolella tulisirkkuset muodostavat suuria parvia, joihin on usein liittyneenä myös muita sirkkuja. Ravintonsa laji etsii maasta ruohikkoista metsien reunamilta tai metsistä.Linnun ravinto koostuu pääasiassa siemenistä, mutta laji syö myös hyönteisiä.


title: Tulisirkkunen

text: Tulisirkkusen pesimäkausi kestää helmikuusta elokuulle. Kuppimainen pesä rakennetaan 3–12 metrin korkeudella maasta. Naaras munii yleensä kaksi vaaleahkoa ruskeapilkullista munaa, joita vain se hautoo. Koirastulisirkkunen osallistuu kuoriutuneiden poikasten ruokintaan.


title: Carl Froch

text: Carl Froch (s. 2. heinäkuuta 1977 Nottingham) on englantilainen ammattilaisnyrkkeilijä. Hän on entinen kaksinkertainen WBC:n, IBF:n ja WBA:n ylemmän keskisarjan maailmanmestari.


title: Carl Froch

text: Froch aloitti nyrkkeilyssä kilpailemisen 11-vuotiaana. Amatöörinä hän saavutti 88 voittoa ja kärsi kahdeksan tappiota. Vuonna 2001 hän saavutti pronssimitalin Belfastin MM-kisoissa keskisarjassa. Englannin amatöörimestaruuden hän voitti keskisarjassa vuosina 1999 ja 2001.


title: Carl Froch

text: Froch ryhtyi ammattilaiseksi vuonna 2002. Hänen managerinaan toimii Mick Hennessy ja valmentajana Robert McCracken. Ensimmäisessä ammattilaisottelussaan maaliskuussa 2002 hän voitti Michael Pinnockin neljännen erän teknisellä tyrmäyksellä. Ammattilaisuransa alkuaikoina Froch otteli ahkerasti ja voitti suurimman osan vastustajistaan ennen täyttä aikaa.


title: Carl Froch

text: 28. marraskuuta 2003, uransa yhdeksännessä ammattilaisottelussa, Froch kohtasi Alan Pagen Englannin ylemmän keskisarjan mestaruusottelussa ja vei voiton nimiinsä teknisellä tyrmäyksellä seitsemännessä erässä. Maaliskuussa 2004 hän voitti pisteillä Charles Adamun Brittiläisen kansainyhteisön mestaruusottelussa. Kansainyhteisön mestaruutta Froch puolusti Mark Woolnoughtia, Damon Hagueta, Matthew Barneyta, Ruben Groenewaldia, Dale Westermania, Brian Mageeta, Tony Dodsonia ja viimeiseksi marraskuussa 2007 Robin Reidiä vastaan. Toukokuussa 2008 hän voitti aiemmin tappiottoman puolalaisen Albert Rybackin neljännen erän teknisellä tyrmäyksellä.


title: Carl Froch

text: Joulukuussa 2008 Froch otteli kanadalaista Jean Pascalia vastaan avoimena olleesta WBC-ammattilaisliiton ylemmän keskisarjan maailmanmestaruudesta. Ottelu kesti täydet 12 erää ja Froch julistettiin lopulta voittajaksi kaikin tuomariäänin.


title: Carl Froch

text: Seuraavan vuoden huhtikuussa Froch puolusti mestaruuttaan entistä keskisarjan kiistatonta maailmanmestaria Jermain Tayloria vastaan. Ottelun kolmannessa erässä, ensimmäistä kertaa urallaan amatööriajat mukaan luettuna, Froch joutui luvunlaskuun, ja oli ottelussa tuomarien pistekorteissa tappioasemassa, kunnes viimeisessä erässä löi Taylorin keskeytyskuntoon.


title: Carl Froch

text: Myöhemmin samana vuonna Froch otettiin mukaan kuuden huippunyrkkeilijän Super Six -turnaukseen. Ensimmäisessä Super Six -ottelussaan lokakuussa Froch kohtasi tappiottoman Andre Dirrellin. Ottelussa oli panoksena myös Frochin WBC-mestaruusvyö. Tasainen ottelu kesti täydet 12 erää ja Froch julistettiin lopulta voittajaksi hajaäänituomiolla: kahden tuomarin korteissa pisteet olivat Frochin hyväksi 115–112, kun yksi tuomari oli saanut Dirrelin voittajaksi pistein 113–114.


title: Carl Froch

text: Seuraavaksi Froch otteli Super Six -turnauksessa tanskalaista Mikkel Kessleriä vastaan. Tanskassa käyty ottelu kesti täydet 12 erää ja lopulta Kessler julistettiin voittajaksi kaikin tuomariäänin. Ammattilaisuransa ensimmäisen tappion myötä Froch menetti Kesslerille myös WBC-liiton maailmanmestaruutensa. Froch kuitenkin vammautti Kesslerin toista silmää, jonka vuoksi tanskalainen joutui vetäytymään turnauksesta ja WBC:n mestaruus vapautui.


title: Carl Froch

text: 27. marraskuuta 2010 Froch kohtasi saksalaisen Arthur Abrahamin Helsingissä. Ottelun panoksena oli WBC:n mestaruus. Froch voitti ylivoimaisesti jokaisen erän ja hänet kruunattiin maailmanmestariksi. Turnauksen semifinaaleissa Froch puolusti mestaruuttaan 41-vuotiasta entistä mestaria, Glen Johnsonia vastaan. Froch kukisti Johnsonin pisteillä.


title: Carl Froch

text: 17. joulukuuta 2011 Froch kohtasi Andre Wardin Super Six -turnauksen finaaleissa. Ward kukisti Frochin yksimielisellä pistetuomiolla voittaen WBC:n ja WBA:n mestaruudet.


title: Carl Froch

text: 26. toukokuuta 2012 Frochin ura oli vaakalaudalla. Hän kohtasi 30–0-tilastoisen Lucian Buten. Bute oli puolustava IBF:n maailmanmestari. Ottelu käytiin Frochin kotikaupungissa, Nottinghamissa. Froch yllätti maailman dominoivalla voittamattoman mestarin keskeytyskuntoon 5. erässä. Froch nousi kolminkertaiseksi maailmanmestariksi. Vyötään Froch puolusti amerikkalaista Yusaf Mackia vastaan. Froch tyrmäsi Mackin kolmannessa erässä.


title: Carl Froch

text: 25. toukokuuta 2013 Froch sai mahdollisuuden kostaa ensimmäisen tappionsa, kun hän kohtasi Mikkel Kesslerin uusinta-ottelussa Lontoossa. Kessler oli hallitseva WBA:n maailmanmestari. Kuten ensimmäinen kohtaaminen, oli toinenkin ottelu täyttä sotaa. Tällä kertaa Froch oli parempi ja yhdisti mestaruudet nousten IBF:n ja WBA:n mestariksi.


title: Carl Froch

text: 23. marraskuuta 2013 Froch puolusti vöitään voittamatonta maanmiestään, George Grovesia vastaan. Groves pudotti Frochin kanveesille avauserässä. Frochin onnistui tasoittamaan tilannetta, mutta haastaja oli niskan päällä, kunnes Froch satutti tätä 9. erässä. Grovesin otettua vastaan lyhyen iskusarjan tuomari keskeytti ottelun Frochin hyväksi. Keskeytystä pidettiin hätiköitynä ja uusintaottelu pantiin alulle. Toinen kohtaaminen oli myös todella tasainen, kunnes Froch pamautti vastustajaltaan tajun kankaalle 8. erässä.


title: Carl Froch

text: Vuoden 2015 aikana Froch ei ole otellut kertaakaan loukkaantumisten takia. Hän on myös vapauttanut hallitsemansa mestaruusvyöt. Froch on myös osoittanut kiinnostusta kohdata keskisarjan WBA:n, IBO:n ja WBC:n maailmanmestari Gennady Golovkin.


title: Stade Boujemaa Kmiti

text: Stade Boujemaa Kmiti (tunnetaan myös nimillä Stade Olympique ja Stade Municipale de Béja) on jalkapallostadion Béjassa, Tunisiassa. Stadioon mahtuu 8 000 katsojaa ja se toimii Olympique de Béjan kotistadionina.


title: Kesäyön marssi

text: Kesäyön marssi on vuosittain järjestetty valtakunnallinen kävelytapahtuma.


title: Kesäyön marssi

text: Kesäyön marssin ideoijana ja toimeenpanijana oli Suomen Sotilasurheiluliiton puheenjohtaja eversti Kalervo Sipi tarkoituksenaan edistää varusmiesten, kantahenkilökunnan, reserviläisten ja siviilien kuntoa. Marssitapahtuman esikuvana oli Alankomaissa järjestettävä maailmankuulu vuosittainen siviili- ja sotilasmarssitapahtuma Nijmegenin marssi. Järjestyksessä ensimmäinen Kesäyön marssi järjestettiin Tuusulassa 5.–6. kesäkuuta 1998.


title: Kesäyön marssi

text: Marssitapahtuma tehtiin kaksipäiväiseksi, ensimmäisen marssipäivän lähtö oli perjantai-iltana ja toisen päivän lähtö lauantai aamupäivällä. Tapahtumassa oli neljä sarjaa: siviilijoukkueet, sotilasjoukkueet, henkilökohtainen sarja ja sauvakävelijöiden sarja. Siviilit saattoivat valita yhden tai kahden päivän kävelysuorituksen. Sotilasjoukkueilla oli vaatimuksena kävellä molempina päivinä 30 kilometriä ja mukana tuli olla 10 kiloa painava kantamus. Marssijoukkueilla oli myös marssilaulukilpailu.


title: Kesäyön marssi

text: Kesäyön marssiin osallistunut saa itselleen mitalin sekä diplomin. Marssipaikalla/alueella on neste- ja ravintotäydennys. Tarjolla on lisäksi aamu- ja iltapalaa. Marssijoiden huollosta on pidetty huolta järjestämällä peseytymismahdollisuus, ensiapu sekä vakuutus vahingon varalle. Halutessaan on marssialueelle voinut telttamajoittua 2011 vuoteen saakka.


title: Kesäyön marssi

text: Tapahtuman järjestäjät olivat Puolustusvoimat, Suomen Latu, Suomen Sotilasurheiluliitto ja Reserviläisurheiluliitto ja kumppaneina olivat Vantaan kaupunki sekä Järvenpään kaupunki.


title: Kesäyön marssi

text: Marssitapahtuma toimi perusmuotoisena vuoteen 2007 asti.


title: Kesäyön marssi

text: Järjestelytoimikunta päätti, että marssitapahtuma voidaan pitää muualla Suomessa kuin Vantaalla ja Tuusulassa. Alkuaikoina marssijoista yli puolet olivat sotilasjoukkueita.


title: Kesäyön marssi

text: Vuosien mittaan tapahtumasta on tullut voimakkaasti siviilipainotteinen kävelytapahtuma. Marsseja on järjestetty Tuusulassa vuosina 1998–2007 ja 2014, Hakunilassa vuosina 2008–2011, Santahaminassa vuonna 2012, Pirkkalassa vuonna 2013 ja Tuusulassa vuonna 2014. Vuosina 2015 ja 2016 ja 2017 Kesäyön marssi järjestetään Turussa. Vuonna 2017 marssitaan Turun lisäksi Suomen 100 -vuotisjuhlien kunniaksi myös muilla paikkakunnilla Tuusulassa, Rovaniemellä ja Jyväskylässä.


title: Nokia 3120 Classic

text: Nokia 3120 Classic on matkapuhelinyhtiö Nokian kehittämä 3G -matkapuhelin vuodelta 2008.


title: Cosmographia

text: Cosmographia on Sebastian Münsterin teos, joka ilmestyi vuonna 1541. Cosmographiassa julkaistiin luultavasti ensimmäinen painettu versio suomenkielisestä Isä meidän -rukouksesta. Suomennos erosi huomattavasti Mikael Agricolan käännöksistä.


title: Trust (G-Poweredin albumi)

text: Trust on suomalaisen eurodance-yhtye G-Poweredin kolmas albumi. Se julkaistiin vuonna 2010. Kyseessä on yhtyeen ensimmäinen englanninkielinen albumi.


title: Christopher Gibson

text: Christopher Gibson (s. 27. joulukuuta 1992 Karkkila) on suomalainen jääkiekkomaalivahti, joka pelaa NHL-joukkue New York Islandersin organisaatiossa. Hän pelaa lähinnä AHL-joukkue Bridgeport Sound Tigersissa.


title: Christopher Gibson

text: Christopher Gibson on espoolaisen Jäähongan kasvatti. Hän siirtyi 13-vuotiaana Espoo Bluesin C-nuoriin kaudeksi 2007–2008. Seuraavaksi kaudeksi 2008–2009 Gibson oli halukas siirtymään pelaamaan Pohjois-Amerikkaan. Hänen valmentajanaan Bluesissa toiminut Harri Piiparinen suositteli Gibsonille Athol Murray College of Notre Damen koulua ja hän siirtyikin Notre Dame Houndsin joukkueeseen pelaamaan Saskatchewanin paikallista SMHL-juniorisarjaa. Hounds voitti kauden aikana sarjan mestaruuden ja koko Kanadan AAA-junioreiden lopputurnauksen Telus Cupin. Turnauksen loppuottelussa Gibsonille kirjattiin nollapeli hänen torjuttuaan kaikki finaalivastustaja Calgary Buffaloesin 43 laukausta.


title: Christopher Gibson

text: QMJHL-joukkue Chicoutimi Saguenéens varasi Gibsonin 16. pelaajana Pohjois-Amerikan juniorisarjojen vuonna 2009. Gibson siirtyi joukkueeseen kaudeksi 2009–2010, jolloin hän pelasi hieman alle puolet joukkueen kauden otteluista. Kaudella 2010–2011 Gibson nousi Saguenéensin ykkösmaalivahdiksi. Hänellä oli QMJHL:n runkosarjan paras torjuntaprosentti (92,0 %) ja toiseksi pienin päästettyjen maalien keskiarvo (2,42), joista huolimatta joukkue selviytyi kauden päättäneisiin pudotuspeleihin vasta divisioonansa viimeisenä joukkueena. Henkilökohtaisesti menestyksekkään runkosarjakauden jälkeen Gibson valittiin liigan ensimmäiseen tähdistökentälliseen ja hän pääsi pelaamaan CHL:n tähdistöottelussa Top Prospects Gamessa. Pudotuspeleissä Gibson ei kyennyt auttamaan joukkuettaan yhteenkään voittoon, kun hän päästi maaliinsa keskimäärin yli viisi maalia ottelua kohden. Neljän Chicoutimissä pelatun kauden aikana joukkue eteni vain kerran playoffseissa ensimmäistä kierrosta pidemmälle. Kauden 2011–2012 päätteeksi Gibson torjui Saguenéensin maalilla 18 pudotuspeliottelua, kun joukkue eteni QMJHL:n välieriin häviten lopulta Saint John Sea Dogsille viidessä pelissä. Gibson tunnustettiin QMJHL-vuosiensa aikana yhteensä viisi kertaa CHL:n viikon maalivahdiksi.


title: Christopher Gibson

text: NHL-liigan kykyjenetsintäpalvelu CSS listasi Gibsonin ennen NHL:n Pohjois-Amerikassa pelaavien maalivahtien rankingissa toiseksi. Los Angeles Kings varasi hänet toisella varauskierroksella varaustilaisuuden 49. pelaajana. Samana kesänä Gibsonin varasi myös Ak Bars Kazan . Varauksestaan huolimatta Kings ei kuitenkaan tehnyt Gibsonin kanssa tulokassopimusta, jonka myötä hän osallistui kesällä 2013 Toronto Maple Leafsin tulokasleirille. Heinäkuussa seura ilmoitti tehneensä hänen kanssaan vapaana agenttina kolmivuotisen tulokassopimuksen. Kaudella 2013–2014 Gibson pelasi kahdessa liigassa: AHL:n Toronto Marliesissa ja sarjaporrasta alempana ECHL:n Orlando Solar Bearsissa. Kaudella 2014–2015 Gibson kantoi Marliesin pääasiallisen torjuntavastuun. Hänet nostettiin kauden aikana kokoonpanoon muutamaan NHL-otteluun, mutta peliaikaa ei Maple Leafsissä kuitenkaan kertynyt.


title: Christopher Gibson

text: Juuri ennen kauden 2015–2016 harjoitusleirin alkua Gibson, Taylor Beck, Matthew Finn, Tom Nilsson ja Carter Verhaeghe kaupattiin Torontosta New York Islandersiin vaihdossa Michael Grabneriin. Gibson lähetettiin harjoitusleirin päätteeksi Islandersin farmijoukkue Bridgeport Sound Tigersiin. 23-vuotissyntymäpäivänään 27. joulukuuta 2015 hänet nostettiin kuitenkin Islandersin NHL-vahvuuteen paikkaamaan loukkaantunutta Jaroslav Halákia. Gibson teki NHL-debyyttinsä 2. tammikuuta 2016 vieraissa Pittsburgh Penguinsia vastaan, kun hänet vaihdettiin joukkueen maalinsuulle Thomas Greissin tilalle ajassa 30.57. Gibson torjui ottelussa 16 kertaa ja päästi yhden maalin. Ottelu päättyi lopulta Islandersin 5–2-tappioon. Ensimmäisen kerran Gibson pääsi pelaamaan aloittavana maalivahtina 6. huhtikuuta Washington Capitalsia vastaan. Gibson torjui ottelun aikana 29 laukausta, kun Islanders voitti ottelun jatkoajalla lukemin 4–3. Islanders varmisti ottelussa pudotuspelipaikan ja sen päävalmentaja Jack Capuano kommentoi pelin jälkeen Gibsonin olleen joukkueen paras pelaaja. Hän pelasi kauden aikana neljässä NHL-ottelussa.


title: Christopher Gibson

text: Elokuussa 2016 Gibson teki Islandersin kanssa vuoden mittaisen, kaksisuuntaisen ja 660 000 dollarin arvoisen jatkosopimuksen. Kevättalvella 2018 Gibson on saanut vastuuta Islandersin maalilla ja torjunut 7:ssä ottelussa 91,7 % tehoilla.


title: Christopher Gibson

text: Gibson pelasi alle 20-vuotiaiden MM-kilpailuissa vuonna 2012. Hän oli mukana myös alle 18-vuotiaiden MM-kilpailuissa vuonna 2010, jolloin Suomi voitti pronssia. Hän ei saanut turnauksessa kuitenkaan peliaikaa, vaan toimi lähes koko turnauksen ajan kakkosmaalivahtina Jonathan Iilahdelle. Yhteensä Gibson on pelannut seitsemän nuorten maaottelua ja yhden poikien maaottelun.


title: Christopher Gibson

text: Christopher Gibsonin isä on englantilaissyntyinen, Saint Luciasta kotoisin oleva potkunyrkkeilijä Peter Gibson ja äiti suomalainen Ulla Nurse. He muuttivat Englannista Suomeen ennen Christopherin syntymää. Äidinkielenään Gibson puhuu sekä suomea että englantia.


title: Luettelo televisiosarjan Lost saamista palkinnoista ja ehdokkuuksista

text: |- bgcolor=#ddddff


text: Lost on amerikkalainen draamasarja, jota esitettiin ABC:lla 22. syyskuuta 2004 lähtien. Suomessa sitä alettiin esittää 26. tammikuuta 2006 Nelosella. Se on saanut suuren määrän ehdokkuuksia erilaisissa palkintogaaloissa sisältäen 41 ehdokkuutta Primetime Emmy -palkintoon, 21 Teen Choice -palkintoon, 39 Saturn-palkintoon (10 voittoa), 11 Golden Reel -palkintoon (viisi voittoa), kahdeksan Satellite-palkintoon (yksi voitto), seitsemän Golden Globe-palkintoon (yksi voitto), neljä Writers Guild of America -palkintoon (yksi voitto), kolme Directors Guild of America -palkintoon, kaksi NAACP Image -palkintoon (yksi voitto), kaksi Screen Actors Guild -palkintoon (yksi voitto), yksi BAFTA-palkintoon ja yksi Peabody-palkintoon.


text: Sarja omaa suuren näyttelijäkokoonpanon ja muutamat "Lost"-näyttelijät ovat myös saaneet ehdokkuuksia palkintoihin. Terry O’Quinn ja Michael Emerson ovat ainoat näyttelijät jotka ovat voittaneet Emmyn, kun taas Matthew Fox on ollut ehdokkaana viiteentoista eri palkintoon (voittaen kolme), toiseksi eniten ehdokkuuksia kerännyt näyttelijä on Evangeline Lilly kahdellatoista ehdokkuudella.


text: Sarjan ensimmäinen jakso "" on sarjan kaikkein ehdotetuin yksittäinen jakso viidellätoista eri ehdokkuudella, voittaen kuusi, sisältäen neljä Emmy-palkintoa. "Peili" on toiseksi ehdotetuin jakso yhdeksällä ehdokkuudella. Yhteensä "Lost" on ollut ehdokkaana lähes kahteensataan eri palkintoon ja se on voittanut niistä 51.


text: Vuonna 2005, "Lost" ehdotettiin kahteentoista Primetime Emmy -palkintoon ja voitti kuusi, mukaan lukien Parhaan ohjauksen draamasarjassa -palkinnon J. J. Abramsille ja neljä Emmyä sarjan pilottijaksolle. Sarja voitti myös Parhaan draamasarjan palkinnon, jota pidettiin yllätysvoittona, sillä scifi- ja fantasiasarjat olivat vain harvoin saaneet Emmyn tässä kategoriassa. Seuraavana vuonna sarja sai yhdeksän Emmy-ehdokkuutta, mutta ei voittanut yhtäkään. Vaikka sarja voitti Parhaan draamasarjan palkinnon edellisenä vuonna, "Lost" ei ollut ehdokkaana kategoriaan vuonna 2006. Vuonna 2007, "Lost" oli ehdokkaana kuuteen Emmyyn, mutta ei taaskaan saanut ehdokkuutta Parhaaseen draamasarjaan. Terry O’Quinnistä tuli ensimmäinen "Lost"-näyttelijä joka voitti Emmyn, saaden Parhaan miessivuosan palkinnon draamasarjassa roolistaan John Lockena jaksossa "Mies Tallahasseesta". Vuonna 2008 sarja sai kahdeksan Emmy-ehdokkuutta, joista kuusi oli Creative Arts -Emmyjä, ja voitti ”Sound Mixing” -palkinnon. Vuonna 2009 "Lost" vastaanotti kuusi ehdokkuutta ja voitti kaksi. Michael Emersonista tuli toinen "Lost"-näyttelijä joka sai Emmyn, voittaen kategoriassa Paras miessivuosa draamasarjassa. Nettisivusto Lostpedia voitti erikoispalkinnon kategoriassa ”Paras luova saavutus vuorovaikutteisessa mediassa”. Sarja sai myös kolmannen Paras draamasarja -ehdokkuuden, mutta hävisi sen "Mad Menille".


title: Luettelo Suomen nisäkkäistä

text: Tämä on luettelo nykyisen Suomen alueella tavatuista nisäkäslajeista. Lajit on ryhmitelty lahkoittain ja heimoittain. Myös alalajit on mainittu, jos niitä on tavattu useampi kuin yksi. Mukaan ei ole otettu esihistoriallisia eikä luovutettujen alueiden lajeja, eikä sellaisia tarhakarkulaisia, jotka eivät ole muodostaneet Suomeen pysyvää kantaa. Metsästyslain määrittelemistä riistaeläimistä rämemajava eli nutria ("Myocastor coypus"), pesukarhu eli supi ("Procyon lotor") ja japaninhirvi eli japaninpeura ("Cervus nippon") sekä rauhoittamattomista eläimistä villiintynyt kissa ("Felis catus") eivät sisälly tähän luetteloon. Soopelin ("Martes zibellina") arvellaan eläneen Suomessa vielä 1600-luvulla, mutta asiasta ei ole varmaa tietoa. Lajiston viimeisimmät tulokkaat ovat lampisiippa (2002), kääpiölepakko (2006) ja etelänlepakko (2008).


title: Luettelo televisiosarjan Ankronikka jaksoista

text: "Ankronikka" () on Walt Disney Companyn tuottama piirrossarja, jota esitettiin vuosina 1987–1990.


text: Alla on luettelo kaikista sarjan jaksoista alkuperäisellä kielellä. Joidenkin jaksojen kohdalla on myös suomenkielinen nimi jaksolle. Koska kaikki suomenkieliset nimet eivät ole varmoja, niin ainakin osassa Carl Barksin tarinoihin perustuvissa jaksojen nimissä se on suomennettu siten, kuin kyseinen Barksin tarinakin.


text: VOLUME 1:


text: - Aku Valtaistuimella


text: - Vahvakäsi


text: - Lampun henki


text: - Hotelli Outoankka


text: - Rahakato


text:
- Tsingis-khanin kadonnut kruunu
VOLUME 2:


text: - Supersulo


text: - Lentäjä-ässä


text: - Paljon melua Roopesta


text: - Heimo Huiman sisällissota


text: - McAnkan linnan kirous


text: - Kankkulan kaivoon


text: - Kapteeni Ankka ja valkoinen valas


title: Blacksuami

text: Blacksuami on rap-artisti Heikki Kuulan studioalbumi, jonka julkaisi Yellowmic Records 26. toukokuuta 2010. Albumi julkaistiin vinyyliversiona 27. marraskuuta 2015.


title: Blacksuami

text: Blacksuami nousi ilmestymisviikollaan (22/2010) Suomen virallisen listan sijalle 41. Albumi putosi listalta seuraavalla viikolla. Erikoisliikkeiden myyntiä mittaavalla Rumban listalla levy debytoi sijalla 8.


title: Blacksuami

text: Albumilta löytyvä kappale "Spuge" valittiin Radio Helsingin vuoden 2010 kesähitiksi.


title: Günter Thorhauer

text: Günter Thorhauer (1931–2007) oli saksalainen jalkapalloilija, joka kuului Itä-Saksan maajoukkueeseen vuonna 1952, ja osallistui joukkueen ensimmäiseen otteluun. DDR-Oberligassa hän pelasi Dynamo Dresdenin joukkueessa, mutta joutui lopettamaan loukkaantumisen takia.


title: Herning

text: Herning on Tanskassa Keski-Jyllannin alueella sijaitsevan Herningin kunnan keskustaajama. Vuoden 2012 alussa taajamassa oli 46 873 asukasta.


title: Herning

text:
Ympäröivien nummien raivaaminen pelloksi sai sen kasvamaan uneliaasta maalaiskylästä kauppalaksi 1870-luvulla.
Herning on myös entinen kaupunki, mutta vuonna 1970 Tanskassa luovuttiin kaupunkikäsitteestä.


title: Rolf Kukowitsch

text: Rolf Kukowitsch oli saksalainen jalkapallovalmentaja.


title: Rolf Kukowitsch

text: Vuonna 1951 hän toimi DDR-Oberligassa pelanneen FC Sachsen Leipzigin päävalmentajana. Syyskuussa 1951 hän siirtyi Dynamo Dresdenin päävalmentajaksi, mutta sai kauden lopussa potkut. Kauden 1951–1952 lopun Kukowitsch toimi FC Erzgebirge Auen päävalmentajana. Vuonna 1955 hän toimi Chemnitzer FC:n päävalmentajana.


title: Freelance-graafikot

text: Freelance-graafikot on suomalainen kuvittajien, graafisten suunnittelijoiden ja animaatiotyöntekijöiden yhdistys. Jäsenet ovat freelancereita tai yrittäjiä. Yhdistys kuuluu Palvelualojen ammattiliittoon (PAM) ja tekijänoikeusjärjestö Kopiostoon. Freelance-graafikoilla on ollut useiden vuosien ajan edustaja Suomen kirjataiteen komitean Vuoden kaunein kirja -valintaraadissa. Jäseniä on noin 200.


title: Freelance-graafikot

text: Freelance Ohjelmatyöntekijät ry:n (FOT) sisällä graafikot alkoivat toimia itsenäisenä ryhmänä vuoden 1975 aikana. Parissa vuodessa jäsenmäärä lisääntyi niin, että päätettiin perustaa oma työhuonekunta.


title: Fritz Sack

text: Fritz Sack oli saksalainen jalkapallovalmentaja. Hän toimi kauden 1950–1951 DDR-Oberligassa pelanneen Dynamo Dresdenin päävalmentajana. Sack valmensi seuran neljänneksi.


title: Gruotila

text: Gruotila on Lohjan 15. kaupunginosa. Omakotitalovaltaisella alueella on myös rivitaloja sekä leikkipuistoja.


title: Gruotila

text: Gruotilan Ojaniittuun on esitetty rakennettavaksi ala-asteen koulua, joka korvaisi käytöstä poistuvan Nummentaustan viipalekoulun.


title: Kurt Kresse

text: Kurt Kresse oli saksalainen jalkapalloilija ja jalkapallovalmentaja.


title: Kurt Kresse

text: Kresse pelasi ZSG Altenburg-Nordissa vuosina 1949–1950. Hän siirtyi tämän jälkeen kahdeksi kaudeksi SG Deutsche Volkspolizei Weimariin. Lopetettuaan pelaajauran Kresse siirtyi Dynamo Dresdenin apuvalmentajaksi vuosiksi 1956–1957. Hän onnistui nostamaan seuran DDR-Ligaan.


title: Kokkolan kaupunginteatteri

text: Kokkolan kaupunginteatteri on Kokkolan Teatteritalo Vartiolinnassa toimiva ammattiteatteri.


title: Kokkolan kaupunginteatteri

text: Teatteri sai alkunsa vuonna 1905 Kokkolan Työväen Yhdistyksen näytelmäseurana. Vuonna 1920 näytelmäseura vaihtoi nimensä Kokkolan Työväen Näyttämöksi. Vuonna 1938 Kokkolaan perustettiin toinenkin suomenkielinen teatteri, Kokkolan Näyttämö. Teatterit yhdistettiin vuonna 1947 Kokkolan Yhteisteatteriksi, joka vaihtoi nimensä vuonna 1949 Keski-Pohjanmaan Maakuntateatteriksi. Vuonna 1961 perustettiin Kokkolan kaupunginteatteri.


title: Kokkolan kaupunginteatteri

text: Elokuuhun 2012 saakka teatteria johtivat serkukset ohjaaja Ari-Pekka Lahti ja näyttelijä Jarkko Lahti. Heidän jälkeensä johtajana aloitti teatteriohjaaja Sini Pesonen. Hänen miehensä näytelmäkirjailija Jussi Moila aloitti vuoden 2013 alussa puolipäiväisenä taiteellisena suunnittelijana ja dramaturgi-ohjaajana. Syksyllä 2015 teatterin johdossa aloitti kolmivuotisella sopimuksella Juha Vuorinen.


title: Kokkolan kaupunginteatteri

text: Teatterin suurimmassa salissa on 209 paikkaa.


title: Minskin keskusrautatieasema

text: Minskin keskusrautatieasema eli Minskin matkustajaliikenteen keskusasema (, ) on rautatieasema Valko-Venäjän pääkaupungissa Minskissä. Asema on sekä Minskin lähiliikenteen junien että maan pikajunaliikenteen keskusasema.


title: Minskin keskusrautatieasema

text: Minskin ensimmäinen rautatieasema oli Venäjän tsaarin Aleksanteri II aikana Vilna–Minsk-radan äärelle 1870-luvun alkupuolella rakennettu "Vilnan asema" (, ). Tämä rata jatkui edelleen Vilnasta Itämeren rannalle Liepājaan ja kaakossa Romnyyn, joka sijaitsee nykyisen Sumyn alueella Ukrainassa. Aluksi asemarakennelmat olivat puusta, mutta 1890 tilalle rakennettiin kivinen asemarakennus. Toisen maailmansodan aikana asemanseutu rakennuksineen tuhoutui. Vuosina 1948–1956 Minskin rautatieaseman aukiosta rakennettiin arkkitehti B. Rubanenkon johtaman suunnittelijaryhmän johdolla mahtipontinen Neuvostoliiton paraatiportti länteen.


title: Minskin keskusrautatieasema

text: Nykyinen matkustajaliikenteen keskusasema ympäristön maisemointeineen rakennettiin vuosina 1992–2001 arkkitehti Viktar Kramarenkan suunnitelmien pohjalta. Itse asemarakennus valmistui 2000. Asemarakennukseen kuuluu neljä maanpäällistä ja yksi maanalainen kerros.


title: Minskin keskusrautatieasema

text: Aseman naapurina samalla Rautatieaseman aukiolla sijaitsee Minskin keskuslinja-autoasema. Asemalta on pääsy myös läheiselle Itsenäisyyden aukiolla sijaitsevalle Minskin metron Leninin aukion asemalle (, .


title: Homo EP

text: Homo EP (SOFCS 007) on suomalaisen laulaja-lauluntekijä Jukka Takalon CD-EP, joka julkaistiin 28.4.2010.


title: Homo EP

text: Idean levyn "Jokainen on vähän homo" -kappaleeseen Takalo sai esimerkiksi internetissä liikkuvista suvaitsevaisuus- ja rasismikeskusteluista. "Homo" -sanaa kappaleella ovat huutamassa mm. Kauko Röyhkä ja Radiopuhelimien J.A. Mäki.


title: Homo EP

text: EP:n kannet suunnitteli Muodin huipulle -ohjelmasta tuttu Antti Putkonen.


title: Homo EP

text: Sävellykset ja sanoitukset Jukka Takalo.


title: Ronny Teuber

text: Ronny Teuber (s. 1. syyskuuta 1965) on entinen saksalainen jalkapallomaailvahti. Hän pelasi pääosan urastaan, 110 Oberliga-ottelua, Dynamo Dresdenin paidassa. Itä-Saksan nuorten jalkapallomaajoukkueessa hän pelasi 15 ottelua, ja aikuisten joukkueessa yhden ottelun Kuwaitia vastaan.


title: Machiko Kyō

text: Machiko Kyō (s. 25. maaliskuuta 1924) on japanilainen näyttelijä, joka tuli tunnetuksi 1950-luvulla. Hänet palkittiin suomalaisella Jussi-palkinnolla parhaasta ulkomaalaisesta naisnäyttelijästä elokuvasta "Helvetin portti" ("Jigokumon", 1953). Hän oli ehdolla Golden Globe -palkintoon parhaasta naispääosasta musikaali- tai komediaelokuvassa vuonna 1957 elokuvasta "Elokuun teehuone" ("The Teahouse of the August Moon"), jossa hänen vastanäyttelijöinään olivat Marlon Brando ja Glenn Ford. Hänet muistetaan kuitenkin ehkä parhaiten Akira Kurosawan läpimurtoteoksesta "Rashomon – paholaisen temppeli" (1950) ja Kenji Mizoguchin elokuvassa "Ugetsu – kalpean kuun tarinoita" (1953). Ennen elokuvauraa hän toimi tanssijana 1940-luvulla.


title: Machiko Kyō

text: Machiko Kyō sai naispääosastaan elokuvassa "Helvetin portti" ulkomaisen Jussi-palkinnon vuonna 1957. Vuonna 1995 hänet palkittiin japanilaisella elämäntyö Oscar-palkinnolla.


title: NBA Live

text: NBA Live on EA Sportsin tuottama ja julkaisema koripalloaiheinen videopelisarja. Pelisarjan ensimmäinen osa "NBA Live 95" julkaistiin vuonna 1994. Vuonna 2011 pelin nimenä oli poikkeuksellisesti "NBA Elite 11". Sarjan kilpailijana on 2K Sportsin NBA 2K -pelisarja.


title: NBA Live

text: Pelisarjan osa "NBA Live 13" peruuntui.


title: Kuvittajat

text:
Kuvittajat ry on suomalaisten kuvittajien alan ammatillinen yhdistys, jossa on jäseniä noin 400. Yhdistys on perustettu keväällä 2002. Järjestön tehtäväksi on määritelty kuvitustaiteen arvostuksen kohottaminen Suomessa.
Kuvittajat ry:n toimintaa rahoitetaan valtiontuella, Kopioston jakamilla valokopiointikorvauksilla ja jäsenmaksuilla.


title: Kuvittajat

text: Yhdistys julkaisee Kuvittaja-lehteä, joka perustettiin 2004 ja se on ilmestynyt sen jälkeen neljä kertaa vuodessa. Kuvittaja-lehden päätoimittaja on vuonna 2017 Minna Ainoa ja lehdessä kerrotaan kuvittamisen ilmiöistä. Kuvittaja-lehti sai pienten aikakauslehtien yhteisjärjestön Kultti ry:n "Vuoden laatulehti 2010" -kilpailussa kunniamaininnan lehden uudistamisesta.


title: Kuvittajat

text: Kuvittajat ry jakaa joka toinen vuosi Kieku-, Kaiku-, ja Kukko-palkinnot. Kieku- ja Kaiku-palkinnot jaettiin ensimmäistä kertaa vuoden 2005 syksyllä ja Kukko-palkinto vuoden 2007 kesällä. Kaikkien kolmen palkinnon suuruus on ollut 5 000 euroa. Palkinnot ovat kollegiaalinen tunnustus ansioituneille kuvittajille; Kieku annetaan elämäntyöstä, Kaiku myönnetään kuvittajatulokkaalle ja Kukko-oppimateriaali- ja tietokirjakuvittajalle.


title: Kuvittajat

text: Kuvittajat ry on jakanut vuodesta 2005 alkaen erilaisia apurahoja, joiden yhteinen vuotuinen jakosumma on kasvanut 60 000:sta yli 100 000:een euroon. Kuvittajat ry myöntää vuosittain toiminta- ja työskentelyapurahoja, jotka myönnetään yksittäiselle kuvittajalle kuvitushankkeisiin, työskentelyedellytysten parantamiseen sekä jatkokoulutukseen.


title: Kuvittajat

text: Kuvittajien galleria sijaitsee Kirjaverstaalla Teurastamolla Helsingissä. Kuvittajien ja Sarjakuvaseuran yhteinen Näkyvyys-galleria sijaitsee Kalliossa Porthaninkatu 9:ssä. Kuvittajat järjestää Tampereella Kuvittaja-klubitoimintaa.


title: Maitepunatäplä

text: Maitepunatäplä eli lounaanpunatäplä ("Zygaena filipendulae") on pienehkö, punatäpliin kuuluva perhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU).


title: Maitepunatäplä

text: Maitepunatäplä muistuttaa ulkonäöltään suuresti lähilajejaan, minkä lisäksi se on ulkonäöltään huomattavan muunteleva ja laji onkin jaettu Euroopassa useisiin alalajeihin. Pohjaväriltään mustissa, vihertävän tai sinisen metallinhohtoisissa siivissä on kuusi, melko pyöreää, punaista täplää. Täplät ovat parittain siten, että siiven etureunan puolella oleva täplä on hieman lähempänä siiven tyveä ja kaikkein lähimpänä siipien tyveä olevat täplät saattavat olla osittain yhtyneet. Etusiiven alapinnalla on punertavaa kehnää, etenkin naarailla. Takasiivet ovat kirkkaanpunaiset, ja niissä on kapea musta reunus. Vartalo on täysin musta, mutta raajoissa on kuparinen hohde. Silmät ja imukärsä ovat hyvin kehittyneet ja huulirihmat ovat karvaiset. Siipiväli on 28–35 mm.


title: Maitepunatäplä

text: Lajista tavataan ajoittain myös värimuotoa "f. flava", jonka täplät ovat keltaiset. Muita värimuotoja ovat oranssitäpläinen "f. aurantia", oranssinpunatäpläinen "f. intermedia" sekä ruskeatäpläinen "f. chrysanthemi". Tavataan myös yksilöitä, joilla täplät ovat tavalla tai toisella poikkeavia. Näitä ovat esimerkiksi "f.cytisi", jolla täplät ovat yhtyneet pareittain ja "f. polygalae", jolla kaikki täplät ovat yhtyneet yhdeksi punaiseksi alueeksi. Muodoilta "f. spoliata" ja "f. quinquemaculata" puuttuu yksi täplä. Muodolla "f. costimaculata" siiven etureuna on punakehnäinen. Etelämpänä Euroopassa tavattavilta alalajeilta tunnetaan lisäksi muutamia muita poikkeavia muotoja.


title: Maitepunatäplä

text: Keski- ja Etelä-Euroopassa eläviä lähilajeja ovat "Zygaena trifolii", "Zygaena transalpina", "Zygaena hippocrepidis" sekä "Zygaena angelicae". Näiden luotettava erottaminen maitepunatäplästä voi vaatia perhosen genitaalien tutkimista.


title: Maitepunatäplä

text: Euroopassa maitepunatäplä on hyvin yleinen laji ja yleisimpiä sukunsa edustajia. Sen levinneisyys ulottuu Espanjasta ja Irlannista Euroopan poikki Fennoskandian eteläosiin ja Kaukasukselle. Suomessa sitä tavataan Ahvenanmaalla sekä maan lounais- ja eteläosassa. Lajin lentoaika on heinä-elokuussa.


title: Maitepunatäplä

text: Maitepunatäplä elää niityillä, metsäaukioilla ja rannoilla. Se suosii kalkkipitoista maastoa. Lajin esiintyminen on sidottu toukan ravintokasvin, keltamaitteen, esiintymiseen. Perhoset lentävät aurinkoisina päivinä ja käyvät ahkerasti kukilla. Laji talvehtii toukkana.


title: Maitepunatäplä

text: Toukan pääasiallinen ravintokasvi on keltamaite ("Lotus corniculatus"), etelämpänä myös muutamat muut hernekasvit


title: Amyloidi

text: Amyloidit ovat proteiininpalasia, jotka syntyvät aineenvaihdunnan seurauksena. Useissa aineenvaihdunnan häiriöissä amyloidit kertyvät elimistöön "amyloidiplakiksi" aiheuttaen amyloidoosia. Sairauksia, joihin amyloidiproteiinit liittyvät, ovat esimerkiksi Parkinsonin tauti, nivelreuma ja Huntingtonin tauti.


title: Amyloidi

text: Alzheimerin taudissa beeta-amyloidit kertyvät aivoihin amyloidiplakiksi. Siellä ne amyloidihypoteesin mukaan aiheuttavat muistista vastaavien aivosolujen kuolemaa ja ovat näin taudinkuvaan liittyvän dementian syynä.


title: Seiji Miyaguchi

text: Seiji Miyaguchi (15. marraskuuta 1913 – 12. huhtikuuta 1985) oli japanilainen näyttelijä, joka muistetaan varmasti parhaiten elokuvasta "Seitsemän samuraita" (1954), josta hänet palkittiin parhaasta miessivuosasta. Muuten hän on näytellyt pienissä rooleissa ja saanut harvoin päärooleja. Hän näytteli myös 1980-luvulla tehdyssä yhdysvaltalaisessa toimintaelokuvassa "The Challenge" (1982), jossa myös Toshirō Mifune näytteli.


title: Seiji Miyaguchi

text: Hän kuoli vuonna 1985 syöpään.


title: Hyvän Paimenen kirkko

text: Hyvän Paimenen kirkko (vuoteen 2002 asti Pakilan kirkko) on Pakilan seurakunnan kirkko Helsingissä. Vuonna 1950 valmistunut kirkko on korjattu perusteellisesti ja laajennettu vuonna 2002. Piispa Eero Huovinen vihki uudelleen nimetyn kirkon käyttöön 1. joulukuuta 2002.


title: Hyvän Paimenen kirkko

text: Kirkko sijaitsee Länsi-Pakilassa Tuusulanväylän ja Kehä I:n kulmauksessa. Kirkkosalissa on 350 paikkaa ja seurakuntasalissa 120. Kirkon urut on rakentanut urkurakentamo Martti Porthan Oy vuonna 2003 ja niissä on 26 äänikertaa.


title: Hyvän Paimenen kirkko

text: Pienkirkkoyhdistys oli uurastanut jo usean vuosikymmenen ajan oman kirkon saamiseksi alueelle. Valtio pakkolunasti niin sanottujen kommunistilakien perusteella pakilalaiselta vasemmistoyhdistykseltä työväentalon vuonna 1932 ja näillä varoilla hankittiin nykyisen kirkon tontti. Kirkkoa päästiin rakentamaan Karjalan siirtolaisten muuton jälkimainingeissa vuonna 1950. Kirkko vihittiin käyttöön 19. helmikuuta 1950.


title: Hyvän Paimenen kirkko

text: Tampereen Viinikan kirkosta tunnetun arkkitehti Yrjö Vaskisen suunnittelema kirkko rakennettiin lähinnä talkootyönä. Kirkon alkuperäiset 16-äänikertaiset urut ovat urkurakentamo Veikko Virtasen vuonna 1959 valmistamat. Alttaritaulun, reliefin aiheella "Hyvä Paimen", suunnitteli Yrjö Rosola.


title: Hyvän Paimenen kirkko

text: Arkkitehti Sakari Siitonen suunnitteli vuonna 1973 kirkkoon laajennusosan, jossa sijaitsi sakasti, kanslia ja kerhotiloja. Pakilan alueen asukasmäärä jatkoi kuitenkin kasvuaan ja Pakilan kirkko alkoi käydä ahtaaksi. Pakilan seurakunnalla oli myös toinen kirkkorakennus, Paloheinän kirkko, mutta tarve suuremmalle kirkolle oli silti ilmeinen.


title: Hyvän Paimenen kirkko

text: Uudelle kirkolle hankittiin tontti aivan vanhan kirkon vierestä. 1980-luvun lopulla arkkitehdit Olli Pekka Jokela ja Pentti Kareoja voittivat seurakuntayhtymän järjestämän kutsukilpailun uuden kirkon suunnittelusta, mutta lamavuosien takia hanketta ei lähdetty toteuttamaan. Laman jälkeen rakennushanke otettiin uudelleen esiin ja voittajahankkeen rinnalle kutsuttiin akateemikko Juha Leiviskä tutkimaan mahdollisuutta laajentaa vanhaa kirkkoa ja seurakuntataloa. Toteutettavaksi valittiin Leiviskän suunnitelma. Leiviskä otti työparikseen arkkitehti Pekka Kivisalon, jonka kanssa hän oli tehnyt yhteistyötä toteuttaessaan Vantaan Myyrmäen kirkkoa ja Kuopion Männistön kirkkoa.


title: Hyvän Paimenen kirkko

text: Hanke toteutettiin vuonna 2002. Kirkkoa laajennettiin siten, että alkuperäisen kirkkotilan jatkeeksi rakennettiin sitä korkeampi ja leveämpi uusi kuoriosa, kaikki 50-luvulla rakennetut tilat peruskorjattiin ja 70-luvulla rakennettu laajennusosa valekellotapuleineen purettiin. Vanha kirkkosali nimettiin Paimensaliksi ja se pääsi käyttöön seurakuntasalina. Sali säilytettiin mahdollisimman alkuperäisen kaltaisena, alttaritaulu jouduttiin siirtämään sillä sen alkuperäinen sijaintiseinä purettiin. Vanhaa ja uutta kirkkosalia erottaa raskas moottoroitu seinä, jota siirtämällä salit voidaan yhdistää.


title: Hyvän Paimenen kirkko

text: Kirkon uuden osan näkyvin elementti on kellotapuli. Arkkitehti toivoi 26-metristä tapulia, mutta se toteutui 19-metrisenä. Kelloja tapulissa on seitsemän, joista kaksi alkuperäisiä Roman kelloja vuodelta 1954 ja viisi Petit & Fritsenin kelloja vuodelta 2002.


title: Hyvän Paimenen kirkko

text: Uuteen kirkkosaliin mahtuu istumaan 350 henkeä. Juha Leiviskälle tyypilliseen tapaan valaistus on tärkeä osa kirkkosalin henkeä. Alttaritauluna on Markku Pääkkösen 200 prismasta koottu tilataideteos "Gabrielin siipi" ja salin ikkunat on suunnattu etelään niin että aurinko paistaa niistä jumalanpalveluksen aikaan.


title: Hyvän Paimenen kirkko

text: Leiviskä ja Kivisalo suunnittelivat myös kirkon sisustuksen ja valitsivat taideteokset, muun muassa Juri Saarikosken maalauksia. Uudet alttaritekstiilit suunnitteli Agneta Hobin. Hänen taideteoksensa löytyy myös lastenkappelista. Kuvanveistäjä Taisto Martiskaisen reliefi "Sinapinsiemen" on vanhan kirkon pääoven päällä. Kuvanveistäjä Yrjö Rosolan Pakilan kirkkoon suunnittelema Hyvää Paimenta esittävä alttarireliefi valettiin uudestaan ja sijoitettiin seurakuntasalin eli vanhan kirkkosalin sivuseinälle.


title: Hyvän Paimenen kirkko

text: Urkurakentamo Martti Porthan toimitti kirkkoon ranskalaistyyliset 26-äänikertaiset Andreas Silbermann -tyyliset urut. Suunnittelun lähtökohtana oli, että Ranskan klassisen ohjelmiston kaikki sävellystyypit voidaan soittaa uruilla ilman kompromisseja. Urkujen jakopillistöä on kasvatettu 1700-luvun hengen mukaisesti niin, että urut soveltuvat myös muuntyyppisten kappaleiden esittämiseen. Kirkon katosta riippuu akustointikankaita, jotka voidaan laskea alas kun kirkkosalia käytetään muun kuin perinteisen kirkkomusiikin esittämiseen.


title: Hyvän Paimenen kirkko

text: Marraskuussa 2006 Museovirasto esitti, että Pakilan kirkko suojeltaisiin. Kaupunkisuunnittelulautakunta totesi kirkon suojelluksi maaliskuussa 2007 rakennustaiteellisesti arvokkaana kirkkorakennuskokonaisuutena. Rakennuksen korjaus- ja muutostöitä tehtäessä tulee pyytää museoviraston lausunto.


title: Hyvän Paimenen kirkko

text: Hyvän Paimenen kirkko on Paloheinän kirkosta luopumisen jälkeen, kesäkuusta 2010 alkaen ollut Pakilan seurakunnan ainoa kirkkorakennus. Kirkossa järjestetään viikoittain jumalanpalvelus. Kirkkoherra on Leo Norja.


title: Hyvän Paimenen kirkko

text: Kirkolla toimii myös kaksi aikuisten kuoroa ja lasten karitsakuoro, lasten päivä- ja iltapäiväkerhot, pyhäkoulu ja paljon erilaisia kerhoja eri ikäryhmille. Kirkolla järjestetään myös erilaisia kursseja.


title: Sami Sirviö (muusikko)

text: Sami Sirviö (s. 28. toukokuuta 1970 Pyhäjärvi) on ruotsinsuomalainen rock-muusikko, joka soitti ruotsalaisessa Kent-yhtyeessä vuosina 1990-2016. Nykyään hän soittaa The Mobile Homes-yhtyeessä sekä Innesi-projektissa.


title: Sami Sirviö (muusikko)

text: Sirviö perusti Kentin yhdessä laulaja Joakim Bergin, basisti Martin Sköldin, kosketinsoittaja Thomas Bergqvistin ja rumpali Markus Mustosen kanssa vuonna 1990.


title: Udelnaja

text: Udelnaja () on historiallinen kaupunginosa Pietarissa Venäjällä. Se sijaitsee kaupungin pohjoisosassa Viipurin piirissä Suomeen johtavan rautatien varrella (Udelnajan asema). Pohjoisessa Udelnaja rajoittuu Ozerkiin ja Suvalaan, lännessä Kolomäkeen, idässä Sosnovkaan ja Lesnoihin.


title: Udelnaja

text: Paikkakunta on saanut nimensä apanaasimaiden virastosta (ven. "Departament udelov"), jolle se kuului 1700-luvun lopulta lähtien. 1800-luvun alussa siellä toimi mallimeijeri ja myöhemmin maatalousopisto. Rautatien rakentamisen jälkeen seudulle syntyi huvila-asutusta. Vuonna 1922 Udelnaja liitettiin Pietarin kaupunkiin. 1940-luvun lopulla sinne alettiin rakentaa asuinalueita. Udelnajan metroasema avattiin vuonna 1982.


title: Tulisirkkuset

text: Tulisirkkuset ("Coryphospingus") on tangarojen heimoon kuuluva varpuslintusuku. Tulisirkkusten sukuun kuuluu BirdLifen mukaan kaksi lajia.


title: Aleksandr Danilovitš Menšikov

text: Aleksandr Danilovitš Menšikov (, 16. marraskuuta 1673 Moskova – 23. marraskuuta 1729 Berjozov) oli venäläinen valtiomies ja sotapäällikkö.


title: Aleksandr Danilovitš Menšikov

text: Aleksandr Menšikov oli hovin tallimiehen poika. Vuodesta 1686 lähtien hän toimi Pietari I:n sotilaspalvelijana. Hän osallistui Pietari I:n kanssa Asovan sotaretkeen vuosina 1695–1696 ja matkalle Hollantiin vuosina 1697–1698. Vähitellen hänestä tuli yksi tsaarin lähimmistä työtovereista ja ystävistä. Vuonna 1703 Menšikov nimitettiin Inkerin kuvernööriksi. Suuressa Pohjan sodassa hän toimi yhtenä Venäjän joukkojen komentajista ja johti koko maata Pietari I:n matkojen aikana. Vuosina 1717–1724 ja 1726–1727 hän oli sotaministeriön johtaja. Vuonna 1702 Menšikov sai kreivin ja vuonna 1707 ruhtinaan arvonimen.


title: Aleksandr Danilovitš Menšikov

text: Pietari I:n kuoltua Menšikov nosti valtaistuimelle Katariina I:n, jonka aikana hän toimi itse maan todellisena hallitsijana. Toukokuussa 1727 hän naitti tyttärensä Marian Pietari II:lle, mutta joutui pian epäsuosioon. Syyskuussa 1727 Menšikovia syytettiin valtiopetoksesta ja valtion varojen kavalluksesta. Yhdessä perheensä kanssa hänet karkotettiin Berjozoviin Siperiaan. Menšikovin koko valtava omaisuus takavarikoitiin valtiolle.


title: Aleksandr Danilovitš Menšikov

text: Pietarin Vasilinsaarella on Menšikovia varten vuosina 1710–1712 ja 1713–1727 rakennettu palatsi.


title: Huhtiyökkönen

text: Huhtiyökkönen ("Brachionycha nubeculosa") on verraten kookas kevään yöperhoslaji.


title: Huhtiyökkönen

text:
Yleisväritykseltään huhtiyökkönen on vaaleanharmaa perhonen. Siipien pohjaväri on tuhkanharmaa, ja niiden kuviointi on tummaa. Keilatäplä on vaalea, mutta siinä on paksu musta reunus. Samanlainen selväpiirteinen reunus on myös vaalean munuaistäplän takaosassa. Aaltoviiva erottuu yleensä. Takasiivet ovat etusiipiä vaaleammat. Siipiväli on 49–56 mm.
Suomessa lajia tavataan ainakin Pohjois-Pohjanmaalle saakka. Lentoaika painottuu huhtikuun loppupuoliskolle ja toukokuun alkuun.


title: Huhtiyökkönen

text: Elinympäristönään koivuvaltaista maastoa suosiva huhtiyökkönen on yöaktiivinen perhonen, joka lentää valolle. Päivisin sen voi tavata lepäämästä puunrungoilta tai rakennusten seiniltä. Talvehtii maaperässä kotelona.


title: Huhtiyökkönen

text: Toukan ravintokasveja ovat monet lehtipuut, erityisesti kuitenkin koivut ("Betula" sp.). Muita huhtiyökkösen toukan ravintokasveja ovat lehmukset ("Tilia"), haapa ("Populus tremula"), vaahterat ("Acer"), jalavat ("Ulmus"), tuomi ("Prunus padus"), pajut ("Salix"), lehtokuusama ("Lonicera xylosteum") ja paatsama ("Rhamnus frangula").


title: Sirkkulit (suku)

text: Sirkkulit ("Spizella") on sirkkulien heimoon kuuluva varpuslintusuku. Sirkkulien sukuun kuuluu BirdLifen mukaan 6 lajia.


title: Sessue Hayakawa

text: Sessue Hayakawa (10. kesäkuuta 1889 – 23. marraskuuta 1973) oli japanilainen näyttelijä.


title: Sessue Hayakawa

text: Hayakawa oli valmistautunut uraan merivoimissa, mutta hänen tärykalvonsa repeytyi uintionnettomuudessa, eikä hän läpäissyt armeijan kuntotestiä. Hän palasi teatteriin ja perusti keisarillisen teatteriryhmän, joka kierteli Yhdysvalloissa vuonna 1913. Siellä hänen lahjakkuutensa huomasi tuottaja Thomas H. Ince, joka tarjosi hänelle elokuvasopimusta. Sen jälkeen Hayakawa esiintyi useissa mykkäfilmeissä, kuten elokuvassa "Typhoon" (1914) ja Cecil B. DeMillen "Norsunluukuningas"-elokuvassa (1915). Nämä elokuvat tekivät Hayakawasta Hollywoodin ensimmäisen aasialais-amerikkalaisen tähden.


title: Sessue Hayakawa

text: Suosiostaan huolimatta Hayakawalle tarjottiin usein samantyyppisia rooleja joko eksoottisena roistona tai rakastajana, joten hän päätti perustaa oman tuotantoyhtiönsä. Hän lainasi miljoona dollaria entiseltä opiskelijaystävältään ja perusti Hayworth Films -yhtiön vuonna 1918. Seuraavan kolmen vuoden aikana hän tuotti ja joskus näytteli vaimonsa Tsuru Aokin kanssa 23:ssa eri elokuvassa. Yhtiö menestyi hyvin. Se tuotti vuosittain kaksi miljoonaa dollaria, joten Hayakawa alkoi elää leveästi ja rakennutti jopa linnan kodikseen. Kun työt Yhdysvalloissa harvenivat, hän muutti Eurooppaan, missä hän työskenteli näyttelijänä, näytelmäkirjailijana ja kirjailijana. Hän asui Euroopassa toisen maailmansodan ajan ja siirtyi äänielokuviin projektien kuten "Tokio Joen" (1949) kautta, jossa hän näytteli Humphrey Bogartin rinnalla. Toisen maailmansodan tapahtumiin perustuva "Kwai-joen silta" (1957) oli Hayakawan suurin menestys. Elokuvassa hän näytteli eversti Saitoa, isänmaallista japanilaista vankileirin upseeria Alec Guinnessin vastanäyttelijänä. Hayakawa sai Oscar-ehdokkuuden parhaasta miessivuosasta, ja piti roolia ja suoritustaan pitkän uransa huippuna.


title: Sessue Hayakawa

text: Hayakawa jäi eläkkeelle pian "Kwai-joen sillan" jälkeen vuonna 1966 ja eli zen-buddhalaisena pappina kuolemaansa asti. Hän kuoli vuonna 1973 aivoveritulppaan.


title: Noisecontrollers

text: Noisecontrollers on hollantilainen elektronisen musiikin yhtye, joka tuottaa pääasiassa hardstyle-musiikkia. Sen perustivat musiikkituottaja ja DJ Bas Oskam ja Arjan Terpstra vuonna 2005.


title: Bully Beatdown

text: Bully Beatdown on Mark Burnettin luoma MTV:n tosi-tv-ohjelma. Ohjelmassa kiusaajan uhri pistää kiusaajan ohjelmaan, jossa vapaaottelijat pieksevät tämän. Eriä on kaksi, joista ensimmäinen erä on painia. Erä kestää 3 minuuttia. Kiusaaja aloittaa 5 000 dollarista ja menettää 1 000 dollaria joka kerta kun hän taputtaa tai luovuttaa, jolloin rahat menevät uhreille. Taputus tapahtuu kun jompikumpi joutuu joko kuristusotteeseen, jalkalukkoon, käsilukkoon tai ei muuten vaan kestä kipua. Toinen erä on potkunyrkkeilyä, joka kestää myös 3 minuuttia. Jos kiusaaja kestää koko erän hän saa itselleen 5 000 dollaria, jos taas hän luovuttaa, tulee tyrmätyksi tai tuomari keskeyttää ottelun, kaikki rahat menevät uhreille. Juontajana toimii Jason ”Mayhem” Miller. Sarjan kolmas kausi on tehty samalla formaatilla kuin kaksi ensimmäistäkin, mutta erien pituus on kasvatettu 5 minuuttiin.


title: Mihail Saltykov-Štšedrin

text: Mihail Jevgrafovitš Saltykov-Štšedrin (, oikea sukunimi Saltykov, salanimi N. Štšedrin; 27. tammikuuta 1826 nykyisen Tverin alueen Kaljazinin piirin Spas-Ugolin kylä – 10. toukokuuta 1889 Pietari) oli venäläinen kirjailija. Häntä pidetään yhtenä venäläisen kirjallisuuden suurimmista satiirikoista, joka kertomuksissaan ja romaaneissaan ruoski virkamiesolojen, maaseutuelämän ja maaorjuuden epäkohtia.


title: Mihail Saltykov-Štšedrin

text: Mihail Saltykov-Štšedrinin isä kuului vanhaan aatelissukuun. Äiti oli rikkaan moskovalaisen kauppiaan tytär. Mihail vietti lapsuutensa isänsä maatilalla, jossa hän tutustui jo varhain tilanomistajien ja maaorjien arkeen. Lapsuusajan kokemuksia hän kuvaa myöhemmin teoksessa "Pošehonskaja starina". Kymmenvuotiaana Mihail lähetettiin Moskovan aatelisinstituuttiin, josta hänet vuonna 1838 siirrettiin yhtenä parhaista oppilaista opiskelemaan valtion varoin Pietarin Aleksanterin lyseoon (entinen Tsarskoje selon lyseo). Valmistuttuaan lyseosta vuonna 1844 Saltykov-Šedrin meni töihin sotaministeriön kansliaan. Samaan aikaan hän osallistui Mihail Petraševskin kerhon kokouksiin ja kiinnostui Charles Fourierin ja Henri de Saint-Simonin utopistisesta sosialismista.


title: Mihail Saltykov-Štšedrin

text: Koska Saltykov-Štšedrinin 1847–1848 kirjoittamat pienoisromaanit kuvasivat yhteiskunnallisia ongelmia, ne kiinnittivät Ranskan helmikuun vallankumouksesta huolestuneiden viranomaisten huomion. Nikolai I:n mukaan niissä oli havaittavissa ”haitallinen suuntaus ja pyrkimys vallankumouksellisten ajatusten levittämiseksi”. Huhtikuussa 1848 kirjailija pidätettiin ja karkotettiin Vjatkaan, jossa hänet nimitettiin kuvernöörin erityisvirkamieheksi ja vuonna 1850 lääninhallituksen neuvonantajaksi. Vjatkan lääniin ja sen lähiseuduille tekemiensä työmatkojen aikana hän tutustui perinpohjaisesti talonpoikien ja maaseudun virkamiehistön elämään.


title: Mihail Saltykov-Štšedrin

text: Nikolai I:n kuoltua Saltykov-Štšedrin sai vuoden 1855 lopulla luvan palata Pietariin, jossa hän jatkoi lähes kahdeksan vuoden ”Vjatkan vankeuden” keskeyttämää kirjailijan toimintaansa. Aleksanteri II:n valtaannousua seurannut vapautuminen sai Saltykov-Štšedrinin uskomaan valtion tekemiin yhteiskunnallisiin uudistuksiin, joiden toteuttamiseen hän halusi henkilökohtaisesti osallistua. Vuosina 1856–1858 hän työskenteli maaorjien vapauttamista valmistelleen sisäministeriön erityisvirkamiehenä ja vuosina 1858–1862 Rjazanin ja Tverin läänien varakuvernöörinä. Virkamiehenä Saltykov-Štšedrin kamppaili korruptiota ja kartanonomistajien mielivaltaa vastaan, mutta joutui samalla luopumaan monista liberaaleista käsityksistään. Vuoden 1862 alussa hänet ilmeisesti pakotettiin eroamaan Tverissä sattuneiden levottomuuksien takia.


title: Mihail Saltykov-Štšedrin

text: Saltykov-Štšedrin liittyi Nikolai Nekrasovin kutsusta kirjallisuuslehti "Sovremennikin" toimitukseen, mutta palasi myöhemmin valtion palvelukseen. Vuosina 1865–1868 hän työskenteli virkamiehenä Penzassa, Tulassa ja Rjazanissa. Vuonna 1868 hänet erotettiin Aleksanteri II:n määräyksestä. Nekrasov kutsui hänet "Sovremennikin" tilalle perustetun "Otetšestvennyje zapiski" -lehden toimittajaksi ja osakkaaksi. Nekrasovin kuoltua Saltykov-Štšedrin toimi lehden vastaavana toimittajana sen lakkauttamiseen saakka vuonna 1884. Tänä aikana hän kirjoitti merkittävimmät teoksensa. Vuosina 1875–1876 Saltykov-Štšedrin hoiti terveyttään ulkomailla. Myöhemmin hän kävi useaan otteeseen Saksassa, Ranskassa ja Sveitsissä.


title: Mihail Saltykov-Štšedrin

text: Saltykov-Štšedrin on haudattu Pietariin Sutelan kirjailijahautausmaalle.


title: Mihail Saltykov-Štšedrin

text: Opiskeluvuosinaan Saltykov-Šedrin kirjoitti runoja, joista muutamia julkaistiin kirjallisissa aikakauslehdissä. Hänen ensimmäiset pienoisromaaninsa "Protivoretšija" (”Ristiriitoja”, 1847) ja "Zaputannoje delo" (”Sekava juttu”, 1848) kuvasivat yhteiskunnallisia ongelmia naturalistisen koulukunnan hengessä.


title: Mihail Saltykov-Štšedrin

text: Sensuurin kieltämässä Aleksei Koltsovia käsittelevässä artikkelissa (1856) Saltykov-Šedrin esitti ohjelman, jonka mukaan kirjailijan tehtävänä oli kaunokirjallisuuden yhteiskunnallisen ja käytännön merkityksen lisääminen sekä ajankohtaisten ongelmien tutkiminen. Erityistä huomiota oli kiinnitettävä kansan perustarpeisiin. Tähän ohjelmaan perustuu ”hovineuvos N. Štšedrinin” nimissä julkaistu "Gubernskije otšerki" (”Maaseudun kuvauksia”, 1856–1857), joka arvostelee satiirin keinoin maaorjuutta, virkamiehiä ja sivistyneistöä. Valtavan suosion saanut teos teki Saltykov-Štšedrinisä tunnetun kirjailijan. Kirjallisuuskriitikot Nikolai Tšernyševski ja Nikolai Dobroljubov kiittivät kirjan todenmukaista yhteiskuntakuvausta.


title: Mihail Saltykov-Štšedrin

text: Varakuvernöörinä toimiessaan Saltykov-Štšedrin kirjoitti kertomuksia, kuvauksia ja näytelmiä, jotka ilmestyivät aluksi "Sovremennik"-lehdessä ja myöhemmin koottuina kirjoiksi "Nevinnyje rasskazy" (”Viattomia kertomuksia”) ja "Satiry v proze" (”Proosasatiireja”, molemmat 1863). Talonpoikaisreformin jälkeistä aikaa kuvaavat vuonna 1869 ilmestyneet teokset "Pisma iz provintsii" (”Kirjeitä maaseudulta”) ja "Priznaki vremeni" (”Ajan merkkejä”).


title: Mihail Saltykov-Štšedrin

text: Merkittävimpiä teoksia ovat venäläistä kansanluonnetta kuvaavat "Istorija odnogo goroda" (”Erään kaupungin historia”, 1869–1870), jota edelsivät kertomukset Glupovin kaupungista ja sen asukkaista (1861–1862), "Pompadury i pompadurši" (1863–1874) ja "Gospoda taškentsy" (”Herrat taškentilaiset”, 1869–1872). Kapitalismin nousua käsittelevät "Dnevnik provintsiala v Peterburge" (”Maalaisen Pietarin-päiväkirja”, 1872), "Blagonamerennyje retši" (”Alamaisia puheita”, 1872–1876) ja "Ubežištše Monrepo" (”Pakopaikkani Monrepos”, 1878–1879). Aateliston henkistä ja fyysistä rappiota kuvaava sosiaalipsykologinen romaani "Gospoda Golovljovy" (”Golovljovin herrasväki”, suomennettu nimellä "Maalaisaatelia", 1875–1880) on yksi venäläisen kirjallisuuden suurimpia, mutta samalla myös synkimpiä teoksia. Kertomussarjan "V srede umerennosti i akkuratnosti" (”Kohtuullisuuden ja tunnollisuuden keskellä”, myös "Gospoda Moltšaliny" 1874–1880) aiheena on vaikenemisen perinne venäläisessä yhteiskunnassa. Länsi-Euroopan elämää kirjailija kuvaa kriittisesti teoksessa "Za rubežom" (”Ulkomailla”, 1880–1881).


title: Mihail Saltykov-Štšedrin

text: Saltykov-Štšedrinin terävä satiiri saavutti huippunsa 1880-luvulla teoksissa "Sovremennaja idillija" (”Nykyajan idylli”, 1877–1883), "Pisma k tjotenke" (”Kirjeitä tädille”, 1881–1882) ja "Pošehonskije rasskazy" (”Pošehonin kertomuksia”, 1883–1884). Otetšestvennyje zapiskin lakkauttamisen jälkeen hän julkaisi teoksiaan aikakauslehdessä "Vestnik Jevropy" ja sanomalehdessä "Russkije vedomosti". Masennuksestaan ja yksinäisyydestään huolimatta hän kirjoitti viimeisinä vuosinaan teokset "Skazki" (”Satuja”, 1882–1886), "Melotši žizni" (”Elämän pikkuseikkoja”, 1886–1887) ja "Pošehonskaja starina" (”Entisajan Pošehon”, 1887–1889).


title: Urawa Red Diamonds

text: Urawa Red Diamonds () on japanilainen jalkapallojoukkue, joka pelaa Japanin pääsarjan, J. Leaguen 1. divisioonassa. Seura on menestynyt etenkin 2000-luvulla, ja se on voittanut useita kansallisia kilpailuja. Aasian mestareiden liigan "Reds" on voittanut kaksi kertaa 2007 ja 2017.


title: Urawa Red Diamonds

text: Ammattilaisjoukkueena


title: Liao Bin Qu

text: Liao Bin Qu (jap. 廖彬曲, synt. 11. marraskuuta 1983 Guangxin maakunta, Kiina) on kiinalainen muusikko, joka tuli tunnetuksi Twelve Girls Band-musiikkiryhmässä soittamalla diziä.


title: Liao Bin Qu

text: Hän on opiskellut ammattimaista dizin-, xiaon- ja hulusinsoittoa Central Conservatory of Musicissa.


title: Merikoura

text: Merikoura ("Alcyonium digitatum") on nahkakoralleihin kuuluva pehmytkorallilaji, joka elää luonnonvaraisena Koillis-Atlantissa. Lajista käytetään useissa kielissä pahaenteistä nimitystä ’kuolleenkoura’, sillä se voi muistuttaa rannalle ajautuneena katkennutta ja pöhöttynyttä kättä.


title: Merikoura

text: Merikoura muodostaa enintään 20 senttimetriä leveitä ja korkeita, epäsäännöllisen muotoisia yhdyskuntia, jotka muistuttavat koostumukseltaan lihaa tai nahkaa. Yhdyskunta jakautuu alle kymmeneen sormimaiseen ulokkeeseen, jotka ovat yleensä vähintään 2 senttimetriä paksuja. Muiden nahkakorallien tapaan merikouralla ei ole varsinaista tukirankoa mutta sen mesogleassa on jonkin verran kalkkineulasia eli "skleriittejä". Yleisväritykseltään se on valkoinen tai himmeänoranssi, harvemmin kellertävä tai rusehtava.


title: Merikoura

text: Merikouran polyypeilla on kahdeksan pientä pyyntilonkeroa, jotka saavat sen pinnan näyttämään pehmeältä ja pörröiseltä. Yksittäiset polyypit tulevat näkyviin veden alla ja voivat vetäytyä vaaratilanteessa runkokunnan sisään. Polyypit ovat läpikuultavan valkoiset mutta muuttuvat vaaleanpunaisiksi, kun niiden sukurauhaset kypsyvät syystalvella.


title: Merikoura

text: Merikoura elää alkuperäisenä Koillis-Atlantin lauhkeissa ja viileissä vesissä. Sitä tavataan Islannin etelärannikolla sekä Atlantin itärannikolla Norjan lähivesiltä Biskajanlahdelle asti. Erityisen yleinen se on Britteinsaarten ympäristössä. Välimerestä se puuttuu kokonaan.


title: Merikoura

text: Merikoura elää matalassa rantavedessä noin 50 metrin syvyyteen asti ja voi peittää hyvinkin laajoja alueita merenpohjasta. Tavallisesti se kasvaa vähäleväisten kallioiden ja kivien päällä – joskus se voi kiinnittyä jopa elävän taskuravun tai kotilon pinnalle. Se viihtyy erityisesti voimakkaissa virtauspaikoissa, joissa sen ulottuville kulkeutuu runsaasti planktonia.


title: Merikoura

text: Merikoura vaipuu lepotilaan syksyn ja talven ajaksi, jolloin se vetää polyyppinsa runkokunnan sisään. Lepoaikana polyyppien sukurauhaset kypsyvät ja yhdyskunnan pinnalle kertyy leviä ja polyyppieläimiä, jotka värjäävät sen vähitellen ruskehtavaksi tai punertavaksi. Herätessään lepotilasta keväällä se luo uloimman kerroksensa ja karistaa samalla levät ja muut eliöt pinnaltaan.


title: Merikoura

text: Kutu tapahtuu joulu–tammikuussa, jolloin polyypit vapauttavat sukusolunsa meriveteen, jossa ne hedelmöittyvät. Alkiot ajelehtivat veden mukana viikon ajan, kunnes niistä kehittyy uintitaitoisia "planula"-toukkia. Päivän tai parin kuluttua toukat laskeutuvat merenpohjaan ja muuttuvat polyypeiksi. Joskus planula-toukka joutuu kuitenkin uimaan pitkiä matkoja ennen kuin se löytää sopivan kasvualustan. Tällöin laji leviää kauemmaksi alkuperäiseltä kasvupaikaltaan.


title: Merikoura

text: Valtaosa yhdyskunnista on joko täysin uros- tai naaraspuolisia. Joskus ne ovat kuitenkin hermafrodiitteja eli ne kykenevät tuottamaan sekä naaras- että koiraspuolisia sukusoluja. Yhdyskunnista tulee sukukypsiä yleensä toisen elinvuoden aikana, joskus kuitenkin vasta kolmannen tai neljännen elinvuoden aikana. Yksittäinen yhdyskunta voi elää jopa yli 20 vuoden ikäiseksi.


title: Merikoura

text: Merikoura käyttää ravinnokseen planktonia, jota se pyydystää useita kertoja päivässä polyypit ojentautuneina. Polyypit vetävät planktoneliöitä luokseen liikuttamalla rytmikkäästi pinnallaan olevia värekarvoja – samalla ne saavat happea.


title: Merikoura

text: Merikoura on elinvoimainen laji.


title: Werner Voigt

text: Werner Voigt (s. 26. kesäkuuta 1947) on saksalainen jalkapallovalmentaja ja entinen keskikenttäpelaaja.


title: Werner Voigt

text: Voigt aloitti pelaajauransa juniorina kotikaupunkinsa Windaun SG Niederlehmessä ja Dynamo Königs Wusterhausenissa. Vuonna 1964 hän siirtyi Berliner FC Dynamon juniorijoukkueeseen, josta nousi edustusmiehistöön 1968. Voigt edusti Stasin joukkueena tunnettua Dynamoa viiden kauden ajan, muttei onnistunut nousemaan vakiomiehistöön. Otteluita DDR-Oberligassa kertyi vain 26.


title: Werner Voigt

text: Voigt siirtyi vuonna 1973 1. FC Union Berliniin, jossa pelasi kaksi kautta. Peliaikaa tuli enemmän kuin Dynamossa, mutta Voigt ei edelleenkään ollut avauskokoonpanon vakiomiehiä. Hän jätti Unionin 1975 ja pelasi uransa viimeisen kauden FSV Union Fürstenwaldessa.


title: Werner Voigt

text: Pelaajauransa jälkeen Voigt jatkoi uraansa jalkapallon parissa valmennustehtävissä. Hän toimi Berliner FC Dynamon juniori- ja reservivalmentajana. Vuonna 1986 hän siirtyi FC Hansa Rostockin päävalmentajaksi. Hän nosti debyyttikaudellaan seuran DDR-Oberligaan sekä FDGB-Pokalin finaaliin ja luotsasi sen parhaimmillaan liigassa neljänneksi kaudella 1988/89. Voigtin johdolla Hansa Rostock pelasi myös UEFA Cupissa kaudella 1989/90, mutta putosi jo ensimmäisellä kierroksella.


title: Werner Voigt

text: Kauden 1989/90 jälkeen Voigt sai tehdä Hansa Rostockissa tilaa Uwe Reindersille ja heinäkuussa 1990 hän itse siirtyi DDR-Ligasta pudonneen 1. FC Union Berlinin päävalmentajaksi. Kahden Union-kauden ja Saksan jälleenyhdistymisen jälkeen Voigt jatkoi uraansa FC Stahl Brandenburgissa. Voigtin ura jatkui tämänkin jälkeen entisissä DDR-seuroissa, Berliner FC Dynamossa ja Dynamo Dresdenissä. Saatuaan potkut Dresdenistä joulukuussa 1998 Voigt oli vuosia sivussa valmennustehtävistä, kunnes siirtyi kesällä 2004 1. FC Union Berlinin reservijoukkueen peräsimeen. Syyskuussa 2004 hän nousi edustusjoukkueen valmentajaksi, mutta sai potkut jo joulukuussa.


title: Werner Voigt

text: Kesällä 2005 Voigtista tuli SV Lichtenbergin päävalmentaja. Hän valmensi seuraa kolme kautta NFV-Verbandsligassa ja saavutti parhaimmillaan toiseksi 2007/08.


title: Nathalia Dill

text: Nathalia Goyannes Dill Orrico (s. 24. maaliskuuta 1986 Rio de Janeiro) on brasilialainen näyttelijä.


title: Gao Shun

text: Gao Shun (, pinyin: Gāo Shùn; k. 198) oli Han-dynastian jälkimmäisen puoliskon ajan komentaja, joka oli kuuluisa poikkeuksellisesta rohkeudestaan. Gao Shun oli yksi kenraali ja sotaherra Lü Bun taitavimmista komentajista. Hänet tunnettiin parhaiten Xiaopein kaupungin valtauksesta ja kaupungin takaisinvaltausta kenraali Xiahou Dunin johdolla yrittäneen hyökkäyksen kukistamisesta. Samana vuonna Cao Cao kuitenkin hyökkäsi Lü Bunin tukikohtaan Xiapin ja valloitti sen. Gao Shun ja Lü Bun surmattiin kaupungin valtaamisen jälkeen.


title: Gao Shun

text: Sanguo yanyi eli "Kolmen kuningaskunnan kertomus" on 1300-luvulla kirjoitettu teos, jonka 18. luvussa mainitaan Gao Shunin kaksintaistelleen Xiahou Dunin kanssa Xiaopein kaupungin lähellä.


title: Gao Shun

text: Noin 40-50 erän jälkeen Gao Shun joutui vetäytymään. Xiahou Dun seurasi hevosella Gao Shunia syvälle vihollislinjojen taa. Lopulta Cao Xing, Gao Shunin alainen, salaa ampui nuolen kohti Xiahou Dunia. Nuoli osui Xiahou Dunin vasempaan silmään, joka kiskaisi nuolen irti ja nielaisi siihen tarttuneen silmämunan. Tämän jälkeen Xiahou Dun ratsasti suoraan kohti Cao Xingiä, joka ei ehtinyt reagoida ja jäi vihollisen ratsun jalkoihin. Tämän jälkeen Gao Shun kääntyi ympäri ja kokosi joukkonsa kukistaakseen Xiahou Dunin.


title: Stana Katic

text: Stana Katic (s. 26. huhtikuuta 1978, Hamilton, Ontario, Kanada) on kanadalainen näyttelijä, joka tunnetaan etsivä Kate Beckettin roolista Castle-televisiosarjassa. Katic on myös ääninäyttelijänä vuoden 2011 aikana ilmestyvässä "" -videopelissä.


title: Stana Katic

text: Katic kävi Länsi-Auroran yläkoulua ja opiskeli DePaulin yliopistossa näyttelijäksi. Hän puhuu englannin, kroatian, bosnian, serbian, sloveenin, ranskan ja italian kieliä.


title: Ralf Hauptmann

text: Ralf Hauptmann (s. 20. syyskuuta 1968 Eberswalde Saksan demokraattinen tasavalta) on saksalainen entinen jalkapalloilija.


title: Ralf Hauptmann

text: Hauptmann aloitti jalkapallon BSG Stahl Riesassa, jossa hän pelasi vuoteen 1981 saakka. Tällöin Hauptmann siirtyi Dynamo Dresdenin organisaatioon, jossa hän nousi edustusjoukkueeseen vuonna 1987. Hauptmann pelasi seurassa vuoteen 1993, jonka jälkeen hän siirtyi FC Kölniin. Kölnissä hän pelasi vuoteen 2001 saakka. Hauptmann lopetteli uraansa Chemnitzer FC:n paidassa vuosina 2001–2003.


title: Ralf Hauptmann

text: Hauptmann pelasi DDR:n maajoukkueessa neljä ottelua. Hän oli myös mukana maan juniorimaajoukkueissa.


title: Abdelhamid Kermali

text: Abdelhamid Kermali (, s. 24. huhtikuuta 1931, k. 13. huhtikuuta 2013) oli algerialainen laitahyökkääjänä pelannut jalkapalloilija ja jalkapallovalmentaja.


title: Abdelhamid Kermali

text: Kermali aloitti jalkapalloilun 13-vuotiaana USFM Sétifissä, josta hän siirtyi myöhemmin USM Algerin junioreihin. Vuonna 1950 Kermali nousi edustusjoukkueessa ja teki ensimmäisessä ottelussaan kaksi maalia tultuaan vaihdosta kentälle. Samaisen kauden aikana Kermali sai kuitenkin kahden vuoden kilpailukiellon ja hän matkusti Ranskaan.


title: Abdelhamid Kermali

text: Saavuttuaan Alsaceen silloinen amatööriseura FC Mulhouse tarjosi Kermalille pelipaikkaa joukkueesta. Hän pelasi joukkueessa kaksi kautta, kunnes vuonna 1953 Ligue 2:ssa pelannut AS Cannes kiinnostui tarjoamaan Kermalille ammattilaissopimusta. Hän vietti seurassa kaksi kautta pelaten yhteensä 71 ottelua. Kaudeksi 1955–1956 Ranskan pääsarjaan noussut Lyon sai hankittua Kermalin joukkueeseensa, jossa hän pelasi 65 ottelua ennen kuin Kermalin ura loppui kesken matkatessaan kesken loppukauden huhtikuussa 1958 takaisin Algeriaan.


title: Abdelhamid Kermali

text: Kermali aloitti valmentamisen vuonna 1964 palattuaan takaisin Sétifiin, jossa hän valmensi paikallista seuraa ES Sétifiä. Kermali saavutti joukkueen valmentajana Algerian cupin mestaruuden vuonna 1967. Sittemmin hän valmensi 1970-luvun alussa MC Algerin Algerian mestariksi.


title: Abdelhamid Kermali

text: Vuonna 1979 Kermali johdatti yhdessä päävalmentaja Rachid Hanifin kanssa Algerian alle 20-vuotiaiden maajoukkueen vuoden 1979 nuorten MM-kisoissa puolivälieriin, jossa se hävisi Argentiinalle 5–0. Sittemmin Kermalin otettua Algerian maajoukkueen haltuunsa vuonna 1989 nousi hän maansa arvostetuimpiin valmentajiin johdatettuaan Algerian Afrikan-mestariksi kotikisoissa vuonna 1990. Menestyksen myötä hän sai jatkaa päävalmentajana seuraaviin Afrikan kisoihin, mutta tällä kertaa Algeria jäi alkulohkoon.


title: Abdelhamid Kermali

text: 1990-luvun lopulla Kermali pääsi takaisin menestyksen tielle, kun hän johdatti toistamiseen MC Algerin Algerian mestariksi vuonna 1999. Sittemmin Kermali sai toimia hetkellisesti Algerian maajoukkueen päävalmentajana vuonna 2001.


title: Gert Heidler

text: Gert Heidler (s. 30. tammikuuta 1948 Drauschkowitz, Saksan demokraattinen tasavalta) on saksalainen entinen jalkapalloilija.


title: Gert Heidler

text: Heidler aloitti jalkapallon Vorwärtz Bautzenissa vuonna 1958. Hän pelasi seurassa kahdeksan vuotta ennen siirtymistään FSV Budissa Bautzeniin, joka pelasi DDR-Ligassa. Heidler pelasi seurassa joulukuuhun 1967 saakka, jonka jälkeen hän siirtyi Dynamo Dresdeniin. Dynamossa Heidler voitti viisi kertaa DDR-Oberligan mestaruuden, sekä pelasi 267 Oberliga-ottelua seurassa. Kaiken kaikkiaan Heidler edusti seuraa 699 pelissä. Pelaajauran jälkeen Heidler toimi Dynamossa valmentajaringissä, sekä valmensi seuran juniorijoukkueita. Lisäksi hän on toiminut FSV Lokomotive Dresdenin ja VfL Pirna-Copitzin valmentajana.


title: Gert Heidler

text: Heidler pelasi DDR:n juniorimaajoukkueissa lukuisia kertoja. DDR:n maajoukkuetta hän edusti kaksitoista kertaa. Heidler oli myös mukana voittamassa olympiakultaa Montrealissa 1976.


title: Eino Pauko

text: Eino Harald Pauko ent. Pasonen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaa Valkoisen armeijan tykistössä. Hän oli myös talvi- ja jatkosodan pataljoonan komentaja rintamajoukoissa.


title: Eino Pauko

text: Paukon vanhemmat olivat puutavarakauppias Kaarlo Juho Pasonen ja Alina Marttinen. Hänet vihittiin avioliittoon vuonna 1920 Onerva Kylälän kanssa, josta hän erosi vuonna 1935 ja avioitui uudelleen vuonna 1939 Anna Lyydia Närväsen kanssa. Hän kävi viisi luokkaa Mikkelin yhteiskoulua ja yhden lukukauden Suomen liikemiesten kauppaopistoa sekä suoritti yksityisesti kahdeksan luokkaa Haminan yhteiskoulussa vuonna 1924. Hän kävi jääkärialiupseereille järjestetyn aktiiviupseerikurssin Kadettikoulussa vuonna 1921 ja upseerien pioneerikurssin Haminassa vuonna 1921 sekä Kadettikoulun lyhennetyn kurssin vuosina 1926–1927. Hän myös oli Sotakorkeakoulun oppilaana vuosina 1930–1931, mutta keskeytti sairauden takia opintonsa ennen viimeistä lukukautta.


title: Eino Pauko

text:
Pauko liittyi vapaaehtoisena Saksassa sotilaskoulutusta antavan Jääkäripataljoona 27:n täydennysjoukkoon 23. tammikuuta 1917, josta hänet siirrettiin 16. kesäkuuta 1917 pataljoonan 1. komppaniaan. Takaisin täydennysjoukkoon hänet palautettiin 17. marraskuuta 1917, josta hänet siirrettiin edelleen pataljoonan haupitsipatteriin 19. tammikuuta 1918.
Pauko astui Suomen armeijan palvelukseen jefreitteriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 3. patteriin, jonka mukana hän osallistui taisteluihin Kurussa ja Muroleessa sekä Tampereella. Myöhemmin hänet siirrettiin Tampereen valtauksen jälkeen toimitetussa tykistön uudelleen järjestelyn yhteydessä Jääkäritykistöprikaatin 2. jääkäripatteriston 6. patteriin ja osallistui sen mukana Viipurin valloitukseen.
Pauko palveli sisällissodan jälkeen patterinvääpelinä Suomen tykistökoulussa. Armeijasta hän erosi 20. syyskuuta 1918 ja liittyi suojeluskuntajärjestöön. Suojeluskunnissa hänet sijoitettiin paikallispäälliköksi Mikkelin maalaiskunnan suojeluskuntaan, jossa hän palveli 1. marraskuuta 1918 – 1. tammikuuta 1919 välisen ajan. Hän astui takaisin armeijan palvelukseen 26. toukokuuta 1920 ja hänet sijoitettiin taloudenhoitajaksi Kenttätykistörykmentti 3:n III patteristoon ja oli tehtävässä 31. joulukuuta 1920 saakka. Hän teki palvelusitoumuksen Viipurin rykmenttiin 12. helmikuuta 1921, jossa hänet sijoitettiin 15. kesäkuuta 1921 alkaen päälliköksi 2. komppaniaan. Seuraavaksi hänet siirrettiin rykmentissä 22. joulukuuta 1921 alkaen I pataljoonan taloudenhoitajaksi ja edelleen maaliskuussa 1923 nuoremmaksi upseeriksi 2. komppaniaan sekä 27. lokakuuta 1924 alkaen 7. komppaniaan. Tänä aikana hän oli komennettuna 1. marraskuuta 1924 – 31. lokakuuta 1925 välisen ajan Kenttätykistörykmentti 3:ssa, jossa hän perehtymään tykistön opetusmenetelmiin ja taktilliseen käyttöön. Hänet nimitettiin rykmentin adjutantiksi 8. marraskuuta 1927, josta tehtävästä hänet siirrettiin 15. kesäkuuta 1928 alkaen aliupseerikoulun varajohtajaksi, jona aikana hän hoiti Hoiti Viipurin rykmentin yleisesikuntaupseerin tehtäviä 3. elokuuta 1928 – 14. heinäkuuta 1929 välisen ajan. Pauko siirrettiin Viipurin rykmentistä Savon prikaatiin 13. helmikuuta 1930 ja sijoitettiin prikaatissa päälliköksi Vuoksen jääkäripataljoonan 1. komppaniaan. Seuraavaksi hän siirtyi 19. elokuuta 1931 alkaen päälliköksi Savon jääkäripataljoonan 3:n 1. komppaniaan 29. maaliskuuta 1932, josta hän siirtyi 2. elokuuta 1933 alkaen päälliköksi 3. komppaniaan. Savon jääkäripataljoona 3:sta hänet siirrettiin takaisin Viipurin rykmenttiin 1. toukokuuta 1934 ja hänet sijoitettiin päälliköksi 3. komppaniaan, mutta komennettiin välittömästi Polkupyöräpataljoona 3:n esikuntaan. Pauko erosi armeijasta 16. huhtikuuta 1935 ja toimi sen jälkeen liikkeenharjoittajana Viipurissa.
Pauko osallistui talvisotaan ylimääräisten harjoitusten (YH) aikana komppanianpäällikkönä Jalkaväkirykmentti 32:ssa (rykmentin myöhempi nimi Jalkaväkirykmentti 5). Myöhemmin hän toimi rykmentissä II pataljoonan komentajana. Hän osallistui tavisodan taisteluihin Punnusjoella, Oinalassa ja Ilmeessä. Jalkaväkirykmentti 5:stä hänet siirrettiin Jalkaväkirykmentti 6:een, jossa hän otti vastaa I pataljoonan komentajuuden ja osallistui sen komentajana taisteluihin Sarkolassa. Seuraavaksi hänet siirrettiin pataljoonan komentajaksi Jalkaväkirykmentti 68:n III pataljoonaan, josta hän siirtyi myöhemmin komentajaksi I pataljoonaan ja osallistui näiden pataljoonien komentajana taisteluihin Heponotkossa ja Rytylammilla


title: Eino Pauko

text: Välirauhan aikana Pauko jatkoi samassa tehtävässä jolloin pataljoonan toimialueena oli Hangon vuokra-alueen raja. Myöhemmin hänet siirrettiin pataljoonan komentajaksi 13. Prikaatin I pataljoonaan. Vielä ennen jatkosotaa hänet siirrettiin Salon suojeluskuntaan, jossa hän toimi ensin toimistoupseerina ja myöhemmin yleisesikuntaupseerina suojeluskuntapiirin esikunnan opetustoimistossa. Jatkosodan puhjettua hänet siirrettiin Jalkaväkirykmentti 34:ään, jossa hän toimi komppanianpäällikkönä, pataljoonan komentajana ja rykmentin komentajan apulaisena ja osallistui taisteluihin muun muassa Syvärin kaupungissa, Atiselgassa ja Shemenskissä. Ensimmäisenä sotavuonna hänet siirrettiin takaisin Salon suojeluskuntapiiriin, jossa hän toimi yleisesikuntaupseerina ja toimistopäällikkönä piirin esikunnassa vuoteen 1943 saakka. Tämän jälkeen hän työskenteli muun muassa apulaisjohtajana Turkismuokkaamo ja värjäämö Oravassa ja lehtiyhtymän levikkipäällikkönä ja myyntipäällikkönä Oy Kustannustoimi Ab:ssa, josta hän siirtyi Lounais-Suomen kiinteistötoimiston palvelukseen ja edelleen toiminimi Maa ja Metsän palvelukseen. Hän on Jääkäritykistön Kilta ry:n kunniajäsen.


title: Telinevoimistelun Euroopan-mestaruuskilpailut 2010

text: Vuoden 2010 telinevoimistelun Euroopan-mestaruuskilpailut järjestettiin Birminghamissa, Yhdistyneessä kuningaskunnassa 21. huhtikuuta – 2. toukokuuta. Yksilökilpailun moniottelut eivät kuuluneet kisojen ohjelmaan.


title: Jörg Stübner

text: Jörg Stübner (s. 23. heinäkuuta 1965) on entinen saksalainen jalkapalloilija, Hän pelasi pääosan urastaan, 182 Oberliga-ottelua, Dynamo Dresdenin keskikenttäpelaajana, ja teki 14 maalia. Itä-Saksan jalkapallomaajoukkueessa hän pelasi 47 ottelua vuosina 1984-1990.


title: Günter Schröter

text: Günter Schröter (3. toukokuuta 1927 – 10. helmikuuta 2016 Berliini) oli saksalainen jalkapalloilija. Hän pelasi Dynamo Dresdenissä vuosina 1950–1954 ja Dynamo Berlinissä vuosina 1954–1964. Itä-Saksan jalkapallomaajoukkueessa hän pelasi 39 ottelua ja teki 13 maalia.


title: Juho Penttinen

text: Juho Eemil Penttinen () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaa vääpelinä Valkoisessa armeijassa . Hän osallistui myös talvi- ja jatkosotaan pioneerijoukoissa vääpelinä rintamalla.


title: Juho Penttinen

text: Penttisen vanhemmat olivat maanviljelijä Aapo Penttinen ja Anna Syrjälä. Hänet vihittiin avioliittoon vuonna 1923 Anni Jokelan kanssa, josta hän erosi vuonna 1933 ja avioitui uudelleen vuonna 1934 Olga Viivi Kanervan kanssa. Hän kävi kansakoulun ja yhden lukukauden työväenopistoa. Hän kävi Sotilaspedagogisen kurssin vuonna 1926 ja Taistelukoulun kanta-aliupseerikurssin jalkaväkilinjan vuonna 1930.


title: Juho Penttinen

text: Penttinen työskenteli työnjohtajana ennen liittymistään vapaaehtoisena Saksassa sotilaskoulutusta antavan Jääkäripataljoona 27:n pioneerikomppaniaan 17. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamakomennuksen jälkeen hänet siirrettiin pataljoonan täydennysjoukkoon 18. joulukuuta 1917, josta hänet laskettiin edelleen siviilitöihin Saksaan.


title: Juho Penttinen

text: Penttinen astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 10. jääkäripataljoonan konekiväärikomppaniaan. Hän osallistui sisällissodan taisteluihin Tampereella ja Viipurin valloitukseen johtaneisiin sotatoimiin, muun muassa taisteluun Lavolassa.


title: Juho Penttinen

text:
Penttinen siirrettiin sisällissodan jälkeen 10. heinäkuuta 1918 koulutusaliupseeriksi Pioneerikoulutuspataljoonan 4. komppaniaan, jossa hänet siirrettiin myöhemmin Pioneeripataljoona I:een komppanianvääpeliksi. Hän toimi Pioneeripataljoonan aliupseerikoulun vääpelinä vuosina 1923–1927, jonka jälkeen hän toimi komppanianvääpelinä aina talvisotaan saakka.
Penttinen osallistui talvisotaan vääpelinä 27. Pioneerikomppaniassa. Hän osallistui talvisodan taisteluihin Metsäpirtissä, Raudussa, Kiviniemellä, Summassa, Suurperossa, Kostialassa ja Kärstilässä. Välirauhan aikana hän toimi aluksi entisessä tehtävässään, kunnes hänet siirrettiin komppanianvääpeliksi Pioneeripataljoona 2:een. Jatkosodan puhjettua hänet komennettiin komppanianvääpeliksi Pioneeripataljoona 14:ään. Hän osallistui jatkosodan taisteluihin Karjalankannaksella ja Laatokan Karjalassa. Sotien jälkeen Penttinen toimi kasarmiupseerina Pioneerikoulutuskeskuksessa. Myöhemmin hän toimi Pioneerirykmentin esikuntakomppanian päällikkönä ja Korian varuskunnan komendantti vuoteen 1947 saakka, jolloin hän erosi vakinaisesta palveluksesta. Hänet on haudattu Hattulaan.


title: Sufficiently Breathless

text: Sufficiently Breathless on Captain Beyondin studioalbumi vuodelta 1973. Edelliseen levyyn verrattuna albumi on musiikillisesti kevyempi. Kokoonpanoa oli täydennetty kosketinsoittajalla ja perkussionistilla, jotka toivat musiikkiin jazzmaisia vaikutteita.


title: Sufficiently Breathless

text: Albumin teko kärsi miehistönvaihdoksista ja huonosta levy-yhtiön tuesta, joiden seurauksena yhtye hajosi vuoden 1973 lopussa.


title: Perun presidentti

text: Perun presidentti on Perun valtionpäämies, joka valitaan viiden vuoden välein. Istuva presidentti ei saa asettua ehdolle toiselle kaudelle, mutta entinen presidentti voi asettua ehdolle. Nykyinen presidentti on Martín Vizcarra, 23. maaliskuuta 2018 lähtien. Hän nousi presidentiksi edellisen presidentin, Pedro Pablo Kuczynskin erottua.


title: Perun presidentti

text:
Perun protektoraatti perustettiin 3. elokuuta 1821. Protektoraatti kesti 20. syyskuuta 1822 asti
Vuonna 1836 maan eteläpuoli julistettiin itsenäiseksi Etelä-Perun tasavallan perustamisen myötä, kun taas Pohjois-Perun aleella perustettiin Pohjois-Perun tasavalta. Nämä kaksi valtiota olivat Bolivian tasavallan kanssa perustamassa Perun-Bolivian konfederaatiota 28. lokakuuta 1836. Marsalkka Andrés de Santa Cruz toimi konfederaation korkeimmana suojelijana. Samanaikaisesti tasavallan tosiasiallista valtaa pitivät kunkin alueen omat presidentit. Peru-Bolivian konfederaatio purkautui 25. elokuuta 1839.


title: Perun presidentti

text: Pohjois-Perun tasavalta


title: Perun presidentti

text:
Etelä-Perun tasavalta
Perun tasavalta perustettiin 28. heinäkuuta 1821. Sen perustuslaki hyväksytiin 20. syyskuuta 1822. Tasavalta kesti aina 11. elokuuta 1836


title: Perun presidentti

text: Perun tasavallan uudelleen perustaminen 25. elokuuta 1839.


title: Kim Böling

text: Kim Böling (s. 4. helmikuuta 1992 Närpiö) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.


title: Kim Böling

text: Böling on Närpes Kraftin kasvatti. Hän pelasi närpiöläisjoukkueessa kakkosessa vuodet 2006–2009. Kausina 2010–2013 ja 2017 Böling edusti Veikkausliigassa pelannutta Vaasan Palloseuraa. Hän on pelannut poikamaajoukkueissa 26 kertaa 2007–2010.


title: Detlef Schößler

text: Detlef Schößler (s. 3. lokakuuta 1962) on entinen saksalainen jalkapalloilija, joka siirtyi aktiiviuransa jälkeen valmentajaksi. Hän pelasi FC Magdeburgissa 168 liigaottelua vuosina 1979-1989, ja Dynamo Dresdenissä 150 ottelua vuosina 1989-1995. Itä-Saksan jalkapallomaajoukkueessa hän pelasi 18 ottelua vuosina 1986-1990.


title: Arnold Vosloo

text: Arnold Vosloo (s. 16. kesäkuuta 1962 Pretoria, Etelä-Afrikka) on afrikkalaissyntyinen yhdysvaltalainen näyttelijä. Hän on tullut tunnetuksi ylipappi Imhotepin roolistaan elokuvissa "Muumio" ja "Muumion paluu" sekä Habib Marwanin roolista televisiosarjassa "24".


title: Talatšyn

text: Talatšyn () eli Tolotšin (; , , ) on pieni kaupunki ja samanniminen piiri Valko-Venäjän koillisosassa Vitsebskin alueella. Vuoden 2009 väestönlaskun aikaan hallintopiirissä asui 28 565 asukasta, mistä Talatšyn kaupungissa 10 155 ja Koh’anavan kaupunkimaisessa taajamassa 4 327 asukasta. Loput Talatšinskin piirin väestöstä olivat maaseutuasukkaita.


title: Talatšyn

text: Talatšyn on pääkaupunki Minskistä itään johtavan junaradan varrella. Valko-Venäjän rautateiden Minskin lähiliikenteen Oršan radan junat pysähtyvät Talatšynissä usealla asemalla tai seisakkeella. Länsilounaassa sijaitsevaan Minskiin on matkaa maanteitse 162 kilometriä ja naapurikaupunki Oršaan idässä 52 kilometriä. Nopea Varsova- Brest- Minsk- Orša- Moskova valtatie E30 (M1) ohittaa Talatšynin keskustan 5 kilometrin etäisyydeltä pohjoisesta. Lähin piiri (raion) Talatšynin länsipuolella Minskin alueella on Krupki.


title: The CW Television Network

text: The CW Television Network (The CW) on yhdysvaltalainen televisiokanava, joka aloitti lähetyksensä 18. syyskuuta 2006. The CW on CBS- ja The WB Television Network -televisioyhtiöiden yhteisyritys, joka esittää oman ohjelmistonsa lisäksi lopetettujen UPN:n (CBS:n omistama kanava) ja The WB:n ohjelmia.


title: Bernd Jakubowski

text: Bernd Jakubowski (10. joulukuuta 1952 Rostock – 25. heinäkuuta 2007) oli itäsaksalainen jalkapallomaalivahti.


title: Bernd Jakubowski

text: Jakubowskin ura alkoi Hansa Rostockissa. Hän siirtyi Dynamo Dresdeniin 1977 ja pelasi seurassa uransa loppuun asti voittaen liigamestaruuden kahdesti ja cupin kolmesti. Jakubowski edusti seuraa 183 liiga- ja 31 eurocupottelussa. Jakubowski voitti DDR:n maajoukkueessa hopeaa Moskovan olympialaisissa 1980.


title: Bernd Jakubowski

text: Pelaajauran päättymisen jälkeen Jakubowski työskenteli Dynamo Dresdenissä muun muassa urheilutoimenjohtajana ja apulaisvalmentajana.


title: Erkki ja Leena

text: Erkki ja Leena on suomalaisen Popeda-yhtyeen kappale ja järjestyksessään toinen single. Se julkaistiin vuoden 1978 loppupuolella. "Erkki ja Leena" on cover-versio Wayne Countyn kappaleesta "Eddie and Sheena". Kappale julkaistiin alun perin osoittamaan, ettei Popeda kuulunut "rasvapäihin" eikä "punkkeihin". Single äänitettiin MSL-studiossa.


title: Erkki ja Leena

text: Hilse-levymerkillä työskennelleet kritisoivat myöhemmin singlen "huolimattomasti piirrettyä kantta". Kimmo Miettisen mielestä "Erkin" eli kuvassa esiintyvän "diinarin" puvun olisi pitänyt olla enemmän diinarin näköinen. Erkki ja Leena oli MSL-studion ensimmäinen julkaisu.


title: Sinisirkkuset

text: Sinisirkkuset ("Amaurospiza") on kardinaalien heimoon kuuluva varpuslintusuku. Aiemmin suku luokiteltiin sirkkujen heimoon. Sinisirkkusten sukuun kuuluu BirdLifen mukaan kolme lajia. Monissa lähteissä sukuun on sijoitettu enemmän kuin kaksi lajia.


title: Liège–Bastogne–Liège 2010

text: Liège–Bastogne–Liège 2010 oli järjestyksessään 96. maantiepyöräilyn Liège–Bastogne–Liège-kilpailu. Se käytiin 258 kilometrin reitillä Liègestä Bastognen kautta Ans'iin 25. huhtikuuta 2010.


title: Liège–Bastogne–Liège 2010

text: Aleksandr Vinokurov voitti kilpailun pudotettuaan irtiottokumppaninsa Aleksandr Kolobnevin kyydistään kilpailun päättäneessä ylämäessä noin 500 metriä ennen maalia. Kaksikko oli karannut muilta kärkiajajilta noin 17 kilometriä ennen maalia Vinokurovin iskun seurauksena. Alejandro Valverde sijoittui alun perin kolmanneksi kukistettuaan loppukirissä Philippe Gilbertin ja Cadel Evansin. Valverde kuitenkin hylättiin hänen saatuaan takautuvasti kahden vuoden kilpailukiellon 1. tammikuuta 2010 alkaen.


title: Liège–Bastogne–Liège 2010

text:
Lähde: Cycling Archives
Lähde: LeTour
Kilpailussa olivat mukana seuraavat joukkueet:


title: Ilari Talvitie

text: Ilari Talvitie (s. 2. marraskuuta 1990) on suomalainen salibandynpelaaja. Pelipaikaltaan hän on puolustaja. Kaudesta 2010–2011 alkaen hän on pelannut Espoon Oilersissa. Aiemmin hän pelasi Kirkkonummi Rangersissa 1996–2009, josta edustusjoukkueessa 2004–2009 tehopisteillä 26+21=47.


title: Shane Mosley

text: Shane Donte Mosley (s. 7. syyskuuta 1971 Lynwood, Kalifornia) on yhdysvaltalainen ammattilaisnyrkkeilijä. Uransa aikana hän on ollut maailmanmestari kolmessa eri painoluokassa.


title: Shane Mosley

text: Mosley aloitti nyrkkeilyn 8-vuotiaana isänsä Jackin opastuksessa. Amatöörinä hän otteli kaikkiaan 260 ottelua, joista hän voitti 250 ja hävisi kymmenen. 12-vuotiaana hän voitti vuotta nuoremman Oscar de la Hoyan. Mosley voitti amatöörinä Yhdysvaltain mestaruuden painoluokassaan vuosina 1989, 1990 ja 1992. Hän osallistui kotimaansa karsintoihin 1992 Barcelonan olympialaisiin, mutta kärsi välierissä tappion Vernon Forrestille.


title: Shane Mosley

text: Mosley ryhtyi ammattilaiseksi vuonna 1993, ja otteli heinäkuuhun 1997 mennessä 27 ottelua, joista voitti yhtä lukuun ottamatta jokaisen ennen täyttä otteluaikaa.


title: Shane Mosley

text: Elokuussa 1997 Mosley pääsi ensi kertaa urallaan mestaruusotteluun, kun hän kohtasi Philip Holidayn IBF-ammattilaisliiton kevytsarjan maailmanmestaruusottelussa. Mosley voitti täydet 12 erää kestäneen ottelun kaikin tuomariäänin. Hän puolusti mestaruuttaan Manuel Gomezia, Demetrio Ceballosia, John John Molinaa, Wilfredo Ruizia, Eduardo Bartolome Moralesia, Jesse James Leijaa, Golden Johnsonia ja viimeisenä huhtikuussa 1999 John Brownia vastaan. Voitoista jokainen tuli tyrmäyksellä. Vuonna 1998 Yhdysvaltain nyrkkeilytoimittajat valitsivat hänet vuoden nyrkkeilijäksi.


title: Shane Mosley

text: Syksyllä 1999 Mosley nousi suoraan kevytsarjasta (61,2 kg) välisarjaan (66,7 kg) ja hyppäsi yli ylemmän kevytsarjan (63,5 kg), koska halusi painoluokkaan, jossa maailman kovimmat nimet ottelivat. Välisarjalaisena Mosley voitti tyrmäyksellä Wilfredo Riveran ja Willy Wisen, kunnes kesäkuussa 2000 kohtasi WBC-liiton maailmanmestaruusottelussa Oscar de la Hoyan. Ottelu kesti täydet 12 erää ja Mosley julistettiin lopulta voittajaksi tuomarien hajaäänituomiolla. Hän puolusti titteliään ensi kertaa saman vuoden marraskuussa Antonio Diazia vastaan teknisellä tyrmäyksellä kuudennessa erässä. Vuonna 2001 Mosley voitti tittelinpuolustuksensa Shannan Tayloria ja Adrian Stonea vastaan niin ikään ennen täyttä aikaa.


title: Shane Mosley

text: Tammikuussa 2002 Mosley menetti tittelinsä Vernon Forrestille täyden ajan kestäneessä ottelussa. Mosley otteli Forrestia vastaan uudelleen heinäkuussa, mutta tälläkin kertaa Forrest julistettiin paremmaksi.


title: Shane Mosley

text: Vuonna 2003 Mosley nousi jälleen painoluokissa ylöspäin, ylempään välisarjaan (69,9 kg). Ottelu entistä maailmanmestaria Raul Marquezia vastaan keskeytettiin kuitenkin jo kolmannessa erässä päiden yhteen kolahtamisen takia. Syyskuussa Mosley kohtasi uudelleen de la Hoyan, joka puolusti painoluokassa hallussaan pitämiä WBC- ja WBA-liiton mestaruusvöitä. Ottelu kesti jälleen täyden ajan ja Mosley julistettiin voittajaksi kaikin tuomariäänin. Mosley kuitenkin menetti tittelinsä heti ensimmäisessä puolustuksessaan maaliskuussa 2004 Ronald ”Winky” Wrightiä vastaan kaikin tuomariäänin. Mosley ja Wright ottivat uudelleen yhteen marraskuussa, mutta tälläkin kertaa Wright julistettiin voittajaksi tuomarien enemmistöpäätöksellä.


title: Shane Mosley

text: Helmikuussa 2006 Mosley voitti Fernando Vargasin WBA:n eliminaattoriottelussa, kun tasainen kamppailu keskeytettiin 10. erässä Vargasin silmäkulmahaavan takia. Uusintaottelu käytiin saman vuoden heinäkuussa ja tällä kertaa Mosley voitti teknisellä tyrmäyksellä kuudennessa erässä. Helmikuussa 2007 Mosley voitti kaikin tuomariäänin Luis Collazon ottelussa WBC-liiton väliaikaisesta mestaruudesta. Marraskuussa Mosley hävisi kaikin tuomariäänin mestaruusottelussa Miguel Angel Cottolle.


title: Shane Mosley

text: Mosley otteli seuraavan kerran vasta vuoden 2008 syyskuussa Ricardo Mayorgaa vastaan avoimena olleesta WBA-liiton intercontinental-tittelistä. Kun ottelun viimeistä erää oli vain yksi sekunti jäljellä, Mosley tyrmäsi Mayorgan.


title: Shane Mosley

text:
Viimeksi Mosley voitti Antonio Margariton tammikuussa 2009 käydyssä ottelussa teknisellä tyrmäyksellä yhdeksännessä erässä ja sai nimiinsä WBA-liiton supermestarin tittelin. 1. toukokuuta 2010 hän otteli Floyd Mayweather Jr.:a vastaan ja kärsi tappion kaikin tuomariäänin. Ottelussa ei kuitenkaan ollut mestaruusvyö panoksena.
Mosley oli aikoinaan BALCO-laboratorion, jonka doping-ohjelma on sittemmin tullut julkisuuteen, asiakas. BALCO-tapauksen tutkinnanjohtaja Jeff Novitzky on maininnut Mosleyn käyttäneen THG:ta, testosteronia ja EPOa ennen syyskuussa 2003 käymäänsä ottelua Oscar de la Hoyaa vastaan. Mosley itse on väittänyt olevansa puhdas ja kertonut olleensa tietämätön doping-kytköksistä. BALCO-laboratorion johtaja Victor Conte on väittänyt Mosleyn tienneen tasan tarkkaan missä hän oli mukana.


title: ISK

text: ISK viittaa seuraaviin asioihin:


title: Halton Hills

text: Halton Hills on 55 289 asukkaan (2006) kaupunki Ontarion provinssin eteläosassa Kanadassa. Halton Hills sijaitsee Haltonin piirikunnassa ja kuuluu Toronton metropolialueeseen sekä Kultaisen hevosenkengän talousalueeseen, joka on suurimmalta osaltaan tiheästi asuttua ja teollistunutta urbaania aluetta. Halton Hills on muodostettu yhdistämällä useita erillisiä kaupunkeja, kyliä ja asuinalueita.


title: Halton Hills

text: Halton Hillsin väkiluku on kasvanut viime vuosina voimakkaasti. Vuonna 2001 järjestetyssä väestönlaskennassa kaupungin väkiluku oli 48 184 asukasta. Vuoteen 2006 mennessä kaupungissa asui jo 55 289 asukasta, mikä on 14,7 prosenttiä enemmän kuin vuonna 2001. Väestönkasvun johdosta alueen asuntojen ja tonttien hinnat ovat nousseet voimakkaasti, noin kaksinkertaistuneet vuosien 2001–2006 välillä.


title: Halton Hills

text: Kaupungin läpi kulkee laaja Niagaran harjanne, joka on Unescon biosfäärialue.


title: Halton Hills

text: Halton Hills muodostettiin yhdistämällä useita kaupunkeja, kyliä ja asuinalueita. Kaupungin suurimmat asuinalueet ovat Acton ja Georgetown, joista jälkimmäisessä asuu noin kaksi kolmannesta kaupungin väestöstä. Muita pienempiä asuinalueita ovat Ashgrove, Glen Williams, Hornby, Limehouse, Mansewood, Norval, Scotch Block, Silver Creek, Speyside, Stewarttown ja Wildwood.


title: Halton Hills

text: Vuoden 1650 tienoilla irokeesit kukistivat alueella aikaisemmin asuneet huronit, mutta eivät kuitenkaan asettuneet asumaan alueelle. Algonkini-intiaaneihin kuuluvat mississaugat käyttivät tilaisuuden hyväkseen ja asuttivat alueen. Brittiläiset ostivat intiaaneilta vuosien 1781–1818 aikana useita maa-aloja, mikä mahdollisti siirtolaisten muuton alueelle. Vuoteen 1850 mennessä loput alueella asuneet mississaugat uudelleensijoitettiin reservaatteihin.


title: Halton Hills

text: Ensimmäiset eurooppalaiset siirtolaiset saapuivat alueelle 1820-luvun alkupuolella. Ensimmäisinä asutettiin nykyinen Norval (noin 1820), Georgetown (1823) ja Acton (1825).


title: Halton Hills

text: 1800–1900-lukujen taitteessa metsäteollisuus, paperiteollisuus ja nahkateollisuus olivat tärkeimmät työllistäjät, mutta myöhemmin muu teollisuus ja palvelualat ovat nousseet tärkemmäksi työllistäjäksi. Halton Hillsin kaupunki muodostettiin 1. tammikuuta 1974 yhdistämällä alueen entiset kylät ja kaupungit keskushallinnon alaisuuteen.


title: Häme-Wiki

text: Häme-Wiki on alueellinen, avoin, Kanta-Hämettä esittelevä, internetissä oleva tietosanakirja, joka on tehty MediaWiki-alustalle. Häme-Wiki avattiin elokuussa 2009.


title: Häme-Wiki

text: Häme-Wikiin on koottu asukkaiden tarinoita, muistoja ja tunnelmia sekä entisiltä ajoilta että tästä päivästä. Häme-Wikissä on tekstien lisäksi myös kuvia. Yhdistykset ja laitokset voivat esitellä toimintaansa, yksittäiset asukkaat voivat kertoa muistelmiaan tuntemistaan henkilöistä tai omasta kotiseudustaan. Häme-Wikiin mahtuu monenlaista aineistoa. Harrastajakuvaajat voivat tallentaa sinne kiinnostavia kuvia tai videopätkiä, soittajat laittaa näytteitä musiikistaan. Siellä voi olla Aulangolta otettu isovanhempien hääkuva 1920-luvulta, videopätkä kotiseutuyhdistyksen pikkujoulusta tai kuvia nuorten taide- tai urheilutapahtumista.


title: Häme-Wiki

text: Kuka tahansa voi kirjoittaa Häme-Wikiin artikkeleita sekä myös muokata siellä olevia kirjoituksia. Häme-Wikin sivuilla on ohjeet, joiden avulla on helppo tallettaa tekstejä ja kuvia. Hämeenlinnan pääkirjastossa ja tarvittaessa myös muissa kirjastoissa järjestetään opetusta wiki-kirjoittamisessa ja kuvien tallentamisessa. Jos asukkaat tai yhdistykset eivät itse halua tai voi tallentaa aineistoa Häme-Wikiin, kannattaa ottaa yhteyttä palvelun ylläpitäjiin Hämeenlinnan kaupunginkirjastoon. Tällöin voidaan yhdessä miettiä, miten kannattaa toimia.


title: Häme-Wiki

text:
Vaikka Häme-Wiki on avoin kaikille kirjoittajille, sinne ei kuitenkaan voi kirjoittaa mitä tahansa. Kirjoituksissa tulee kunnioittaa yksityisyyden suojaa ja tekijänoikeuksia. Jos Häme-Wikiin laittaa kuvia tai ääninäytteitä, on tekijöiltä oltava lupa verkkojulkaisemiseen. Wiki-periaatteen mukaisesti jokaisesta muutoksesta jää jälki, jonka perusteella ylläpitäjät näkevät, kuka on tehnyt muutoksen ja millainen muutos on ollut. Tarvittaessa ylläpitäjä voi aina palauttaa aiemmat sivut.
Syyskuun 2015 tilanteessa maaliskuuta 2013 aiemmat versiot artikkelien historioista puuttuivat eikä niitä syyskuuhun 2015 mennessä oltu saatu palautetuksi.


title: Häme-Wiki

text: Hämeenlinnan kaupunginkirjastossa alettiin kehittää Häme-Wikiä syksyllä 2008. Häme-Wiki on toteutettu ”Tiedon ja kulttuurin avoin oppimisympäristö verkossa” -projektissa, joka saa rahoitusta Manner-Suomen ESR-ohjelmasta vuosina 2008–2011. Häme-Wikin teknisestä toteutuksesta vastaa hämeenlinnalainen yritys Opiferum ja ulkoasusta graafikko Kaarina Helenius ja Hämeenlinnan kaupunginkirjasto.


title: Cold Lake

text: Cold Lake voi viitata seuraaviin asioihin:


title: Syysunelma

text: Syysunelma voi viitata seuraaviin asioihin:


title: Sigfried Held

text: Sigfried Held (s. 7. elokuuta 1942) on entinen saksalainen jalkapalloilija ja valmentaja.


title: Sigfried Held

text: Held syntyi Freudenthalissa Sudeettialueella. Hänen ensimmäinen seuransa oli Regionalliga Südissa pelannut Kickers Offenbach. Vuonna 1965 Held siirtyi Bundesliigaan Borussia Dortmundiin, jossa hän saavutti muun muassa cup-voittajien cupin voiton ja toisen sijan liigassa 1966. Held pelasi urallaan kaikkiaan 422 Bundesliigaottelua Dortmundissa, Offenbachissa ja Bayer Uerdingenissa.


title: Sigfried Held

text: Held pelasi Saksan maajoukkueessa 41 maaottelua vuosina 1966–1973 ja teki niissä viisi maalia. Hän oli mukana 1966 MM-kisoissa, joissa Saksa oli toinen, ja 1970 MM-kisoissa, joissa hän sai pronssia.


title: Sigfried Held

text: Pelaajauran jälkeen Held ryhtyi valmentajaksi. Hän valmensi muun muassa Bundesliigassa Schalkea ja Dynamo Dresdeniä sekä ulkomailla turkkilaista Galatasarayta, itävaltalaista Admira Wackeria ja japanilaista Gamba Osakaa. Lisäksi Held on valmentanut Islannin, Maltan ja Thaimaan maajoukkueita.


title: Perintötorppa

text: Perintötorppa eli sukutorppa oli Suomessa ja Ruotsissa torppa, jollaisia talonpojat saivat 1767 annetun asetuksen perusteella muodostaa talonsa ulkotiluksille nuorempien lapsiensa perintöosuuden vastikkeeksi. Perintötorppien perustamisen tarkoituksena oli estää irtaimen väen muodostumista kyliin. Perintötorpat olivat yleisiä etenkin Pohjanmaalla. Asetus kumottiin 1800, jonka jälkeen perintötorppia ei saanut enää perustaa.


title: Palstatila

text: Palstatila oli Suomessa 19.12.1864 annetun lohkomis- ja erottamisasetuksen mukaisesti toisesta tilasta erotettu siinä suhteessa epäitsenäinen tila, että sen maaverosta jäi vastaamaan emätila. Vastineena tästä palstatila maksoi emätilalle vuosittaisen palkintoveron. Lohkomalla muodostetut tilat olivat tässä suhteessa täysin itsenäisiä. Palstatilalla ei ollut manttaalia eikä se suorittanut veroa valtiolle, vaan se suoritti emätilalle palkintoveroa. Palstatilajärjestelmä lakkautettiin 1926 annetulla lailla (340/1926), jolloin palstatiloista tuli vuoden 1927 alusta alkaen tavallisia tiloja, joille laskettiin myös manttaali. Tämän jälkeen palstatilat ja emätilat olivat samanarvoisia itsenäisiä tiloja eikä palstatiloilla enää ollut eroa lohkomalla muodostettuihin itsenäisiin tiloihin nähden.